ANEXA VII

**CONTRACT** DE FINANŢARE

Model conform Ordinului Ministerului Investițiilor și Proiectelor Europene

nr. **2041/25.05.2023**

1. Părţile

**Agentia pentru Dezvoltare Regionala Sud-Vest Oltenia**, în calitate de **Autoritate de management** pentru

**Programul Regional Sud-Vest Oltenia 2021-2027(AM PR SV Oltenia),** cu sediul în Aleea Teatrului, nr.1, localitatea Craiova, judeţul Dolj, România, cod poştal 200402, telefon +40351802770, fax. +40351463966; +40351463967, poştă electronică office@adroltenia.ro/www.adroltenia.ro, cod fiscal 11642243, reprezentată legal prin **D-l Alexandru STANESCU**, in calitate de **Director General**, denumită în cele ce urmează AM PR SV Oltenia,

Şi

(**persoana juridică**), cod de identificare fiscală , înregistrată la cu nr....

/ / , cu sediul în localitatea , str nr ,

sectorul/judeţul , România, telefon , fax , poştă electronică ,

reprezentată legal prin (funcţia deţinută ), identificat prin , în calitate de

Beneficiar al finanţării/Lider de parteneriat, denumită în continuare Beneficiar, au convenit încheierea prezentului contract, în următoarele condiţii:

1. Precizări prealabile

1. în prezentul contract de finanţare, cu excepţia situaţiilor când contextul cere altfel sau a unei prevederi contrare:

1. cuvintele care indică singularul includ şi pluralul, iar cuvintele care indică pluralul includ şi singularul;
2. cuvintele care indică un gen includ toate genurile;
3. termenul "zi" reprezintă zi calendaristică dacă nu se specifică altfel;
4. termenul "beneficiar" are înţelesul prevăzut de art. 2 pct. 9 din Regulamentul (UE) 2021/1.060 al Parlamentului European şi al Consiliului din 24 iunie 2021 de stabilire a dispoziţiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziţie justă şi Fondul european pentru afaceri maritime, pescuit şi acvacultura şi de stabilire a normelor financiare aplicabile acestor fonduri, precum şi Fondului pentru azil, migraţie şi integrare, Fondului pentru securitate internă şi Instrumentului de sprijin financiar pentru managementul frontierelor şi politica de vize, denumit în continuare *Regulamentul (UE) 2021/1.060*;
5. termenul de "destinatar final" are înţelesul prevăzut de art. 2 pct. 18 din *Regulamentul (UE) 2021/1.060*:
6. termenul de "relocare" are înţelesul prevăzut de art. 2 pct. 27 din *Regulamentul (UE) 2021/1.060*:
7. termenul "lider de parteneriat" are înţelesul prevăzut de art. 2 alin. (4) lit. q) din Ordonanţa de urgentă a Guvernului nr, 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă;
8. în înţelesul prezentului contract de finanţare şi al anexelor acestuia, trimiterile la actele normative includ şi modificările şi completările ulterioare ale acestora, precum şi orice alte acte normative subsecvente;
9. în cazul în care oricare dintre prevederile prezentului contract de finanţare este sau devine nulă, invalidă sau neexecutabilă conform legii, legalitatea, valabilitatea şi posibilitatea de executare a celorlalte prevederi vor rămâne neafectate, iar părţile vor depune eforturile necesare pentru a realiza acele acte şi/sau modificări care ar conduce la acelaşi rezultat legal şi/sau economic care s-a avut în vedere la data încheierii contractului de finanţare;
10. în înţelesul prezentului contract de finanţare, atunci când proiectul se implementează în parteneriat, prin "beneficiar" se înţelege întregul parteneriat (lider de parteneriat şi partenerii);
11. în înţelesul prezentului contract de finanţare orice referire la contract se va interpreta ca fiind făcută atât la contract, cât şi la anexele acestuia;
12. în înţelesul prezentului contract de finanţare, dacă prin acte normative nu se prevede altfel, termenele (inclusiv durata contractului) se calculează după cum urmează:
13. când termenul este stabilit pe luni, el se împlineşte în ziua corespunzătoare din ultima lună. Dacă ultima lună nu are o zi corespunzătoare celei în care termenul a început să curgă, termenul se împlineşte în ultima zi a acestei luni;
14. când termenul este stabilit pe zile, acesta începe să curgă în ziua intrării în vigoare a contractului şi se împlineşte la ora 24.00 din ultima zi;
15. când termenul este stabilit atât pe luni, cât şi pe zile, termenul se calculează aplicând regulile stabilite la pct. (i), iar termenul pe zile curge în continuarea celui stabilit pe luni şi se împlineşte la ora 24.00 din ultima zi;
16. dacă ultima zi a termenului este o zi nelucrătoare, termenul se consideră împlinit la sfârşitul primei zile lucrătoare care îi urmează;
17. în înţelesul prezentului contract de finanţare, perioada în care contractul de finanţare încheiat produce efecte reprezintă perioada cuprinsă între data semnării contractului de finanţare de către AM PR SV Oltenia şi data închiderii Programului sau data expirării perioadei pentru care trebuie asigurat caracterul durabil sau sustenabilitatea/durabilitatea proiectului, după caz, oricare intervine ultima.
18. Finanţarea nerambursabilă acordată Beneficiarului este stabilită în termenii şi condiţiile prezentului contract de finanţare.
19. Contractul de finanţare este un contract de adeziune. Acesta stabileşte cadrul juridic general în care se va desfăşura relaţia contractuală dintre AM PR SV Oltenia şi Beneficiar. Raporturile juridice dintre AM PR SV Oltenia şi Beneficiar vor fi guvernate de prezentul contract de finanţare care, împreună cu dispoziţiile prevăzute în fiecare dintre documentele contractului de finanţare, vor reprezenta legea părţilor.
20. Condiţii generale

* ARTICOLUL 1 Obiectul contractului de finanţare
* ARTICOLUL 2 Durata contractului
* ARTICOLUL 3 Valoarea contractului de finanţare
* ARTICOLUL 4 Eligibilitatea cheltuielilor
* ARTICOLUL 5 Mecanismul prefinanţării
* ARTICOLUL 6 Rambursarea/Plata cheltuielilor
* ARTICOLUL 7 Drepturile şi obligaţiile Beneficiarului
* ARTICOLUL 8 Drepturile şi obligaţiile AM PR SV Oltenia
* ARTICOLUL 9 Contractarea şi cesiunea
* ARTICOLUL 10 Modificări şi completări
* ARTICOLUL 11 Conflictul de interese şi incompatibilităţi
* ARTICOLUL 12 Nereguli
* ARTICOLUL 13 Monitorizare şi raportare
* ARTICOLUL 14 Forţa majoră
* ARTICOLUL 15 încetarea contractului de finanţare şi recuperarea sumelor plătite necuvenit ca urmare a unor nereguli
* ARTICOLUL 16 Soluţionarea litigiilor
* ARTICOLUL 17 Transparenţă
* ARTICOLUL 18 Confidenţialitate
* ARTICOLUL 19 Protecţia şi prelucrarea datelor cu caracter personal
* ARTICOLUL 20 Publicarea datelor
* ARTICOLUL 21 Comunicarea
* ARTICOLUL 22 Legea aplicabilă şi limba utilizată
* ARTICOLUL 23 Prevederi privind ajutorul de statIde minimis
* ARTICOLUL 24 Anexele contractului de finanţare
* ARTICOLUL 25 Clauze rezolutorii şi suspensive
* ARTICOLUL 26 Dispoziţii finale
* ANEXE

ARTICOLUL 1

Obiectul contractului de finanţare

1. Obiectul contractului îl reprezintă acordarea finanţării nerambursabile de către AM PR SV Oltenia, pentru implementarea proiectului cod SMIS: intitulat: " ", denumit în continuare proiect, în conformitate cu obligaţiile asumate prin prezentul contract de finanţare, inclusiv anexele care fac parte integrantă din acesta.
2. Beneficiarul se angajează să implementeze proiectul, în conformitate cu prevederile cuprinse în prezentul contract de finanţare, inclusiv anexele care fac parte din acesta, şi cu legislaţia europeană şi naţională aplicabilă.
3. AM PR SV Oltenia se angajează să plătească finanţarea nerambursabilă la termenele şi în condiţiile prevăzute în prezentul contract şi în conformitate cu legislaţia europeană şi naţională aplicabilă.

ARTICOLUL 2  
Durata contractului

1. Contractul de finanţare intră în vigoare şi produce efecte de la data semnării de către ultima parte, respectiv de la data semnării de către AM PR SV Oltenia, după ce acesta a fost semnat, în prealabil, de către Beneficiar/Liderul de parteneriat.
2. Perioada de implementare a proiectului este de luni de la data semnării contractului de finanţare, respectiv între data de [z/l/a] şi [z/l/a] , la care se

adaugă, dacă este cazul, şi perioada de desfăşurare a activităţilor proiectului înainte de semnarea contractului de finanţare, conform regulilor de eligibilitate a cheltuielilor.

1. Perioada de implementare a proiectului poate fi prelungită prin acordul părţilor, în conformitate cu prevederile art. 10, cu încadrare în perioada de implementare maximă stabilită în Ghidul solicitantului, dacă a fost prevăzută, fără ca aceasta să depăşească data de 31 decembrie 2029.
2. Contractul de finanţare produce efecte de la data semnării de către AM PR SV Oltenia până la data închiderii Programului sau data expirării perioadei pentru care trebuie asigurat caracterul durabil al proiectului, respectiv sustenabilitatea/durabilitatea proiectului, oricare intervine ultima.
3. în cazul proiectelor care includ investiţii productive sau în infrastructură şi al celor care nu sunt cofinanţate din Fondul social european Plus (FSE+) sau nu fac parte din operaţiunile cofinanţate din Fondul pentru o tranziţie justă (FTJ) care fac obiectul art. 8 alin. (2) lit. k), 1), m) din Regulamentul (UE) 2021/1.056 al Parlamentului European şi al Consiliului din 24 iunie 2021 de instituire a Fondului pentru o tranziţie justă, Beneficiarul are obligaţia asigurării caracterului durabil al proiectului pentru o durată de minimum 3 ani pentru beneficiarii încadraţi în categoria IMM, respectiv minimum 5 ani pentru celelalte categorii de beneficiari, calculată de la efectuarea plăţii finale în cadrul prezentului contract de finanţare, sau, în cazul proiectelor finanţate sub incidenţa ajutorului de stat, pentru durata prevăzută în reglementările aplicabile ajutorului de stat, oricare dintre acestea este mai mare. Finanţarea nerambursabilă acordată se recuperează total sau parţial de la Beneficiar dacă, în perioada pentru care trebuie asigurat caracterul durabil, proiectul face obiectul oricăreia din următoarele:
4. încetarea unei activităţi productive sau transferul acesteia în afara regiunii de nivel NUTS 2 în care a primit sprijin;
5. o modificare a proprietăţii asupra unui element de infrastructură care conferă un avantaj nejustificat unei întreprinderi sau unui organism public;
6. o modificare substanţială care afectează natura, obiectivele sau condiţiile de implementare a proiectului şi care ar conduce la subminarea obiectivelor iniţiale ale acestuia.
7. în cazul proiectelor cofinanţate din FSE+ sau din FTJ pentru operaţiunile care fac obiectul art. 8 alin. (2) lit. k), 1), m) din Regulamentul (UE) 2021/1.056. Beneficiarul are obligaţia asigurării sustenabilităţii/durabilităţii proiectului, în condiţiile şi pentru perioada stabilită de AM PR SV Oltenia prin Condiţii specifice/Ghidul solicitantului, calculate de la efectuarea plăţii finale în cadrul prezentului contract, sau pentru durata prevăzută în reglementările privind ajutorul de stat, oricare dintre acestea este mai mare.
8. Reducerea valorii eligibile acordate din fonduri europene şi din bugetul naţional se calculează proporţional cu perioada pentru care nu este asigurat(ă) caracterul durabil sau sustenabilitatea/durabilitatea proiectului, după caz, aşa cum este specificat la alin. (5) şi (6). Sunt exceptate situaţiile în care încetarea activităţii este rezultatul unui faliment nefraudulos, în conformitate cu prevederile art. 65 alin. (3) din Regulamentul (UE) 2021/1.060.

ARTICOLUL 3

Valoarea contractului de finanţare

1. Valoarea totală a contractului este de lei (valoarea în litere), după cum urmează:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Valoarea totală eligibilă a proiectului, inclusiv TVA eligibil | Valoarea eligibilă nerambursabilă din partea fondurilor (FEDR/FSE+/FC/FTJ) | | Valoarea eligibilă nerambursabilă din bugetul naţional | | Valoare cofinanţare eligibilă beneficiar | | Valoarea totală neeligibilă a proiectului, inclusiv TVA neeligibil | Valoarea totală a proiectului |
| (lei) | (lei) | (%) | (lei) | (%) | (lei) | (%) | (lei) | (lei) |
| 1=2 + 3+4 | 2 | 21 | 3 | 31 | 4 | 41 | 5 | 6 = 1 + 5 |
|  |  |  |  |  |  |  |  |  |

(Pentru proiectele implementate în parteneriat se va adăuga paragraful următor.)

Valoarea totală eligibilă, respectiv valoarea contractului de finanţare va fi angajată de către Liderul de parteneriat şi parteneri, în baza Acordului de parteneriat încheiat între lider şi parteneri prevăzut în anexa nr. 4 la prezentul contract, după cum urmează:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Organizaţia | Valoarea totală eligibilă a proiectului, inclusiv TVA eligibil | Valoarea eligibilă nerambursabilă din partea fondurilor (FEDR/FSE+/FC/FTJ) | | Valoarea eligibilă nerambursabilă din bugetul naţional | | Valoare  cofinanţare  eligibilă  beneficiar | | Valoarea totală neeligibilă  a  proiectului, inclusiv TVA neeligibil | Valoarea totală a proiectului |
| (lei) | (lei) | (%) | (lei) | (%) | (lei) | (%) | (lei) | (lei) |
| 0 | 1 =2+3+4 | 2 | 21 | 3 | 31 | 4 | 41 | 5 | 6=1 + 5 |
| Lider de parteneriat |  |  |  |  |  |  |  |  |  |
| Partener 1, dacă este cazul |  |  |  |  |  |  |  |  |  |
| Partener n, dacă este cazul |  |  |  |  |  |  |  |  |  |
| TOTAL |  |  |  |  |  |  |  |  |  |

1. AM PR SV Oltenia acordă o finanţare nerambursabilă în sumă maximă de lei (valoarea în litere), echivalentă cu % din valoarea totală eligibilă aprobată.
2. In cazul în care valoarea totală a proiectului se modifică în sensul creşterii acesteia faţă de valoarea stabilită prin prezentul contract de finanţare, diferenţa astfel rezultată va fi suportată în întregime de Beneficiar. Prin excepţie, valoarea eligibilă nerambursabilă se poate majora, prin act adiţional, fără ca diferenţa astfel rezultată să fie suportată de Beneficiar, în condiţiile specificate la art. 10 alin. (8).
3. Finanţarea va fi acordată, în baza cererilor de prefinanţare/rambursare/plată, elaborate şi transmise prin sistemul MySMIS 2021 în conformitate cu graficul de depunere a cererilor de prefinanţare/plată/rambursare a cheltuielilor (anexa nr. 3 la prezentul contract de finanţare), încărcat şi actualizat de Beneficiar în sistemul MySMIS 2021.
4. în cazul în care valoarea totală autorizată la plată este mai mică decât valoarea eligibilă nerambursabilă (din partea fondurilor şi din bugetul naţional) din tabelul de mai sus, finanţarea nerambursabilă prevăzută la alin. (2) se reduce corespunzător, cu respectarea intensităţii intervenţiei corespunzătoare fiecărei activităţi/subactivităţi din cererea de finanţare, după caz.

ARTICOLUL 4  
Eligibilitatea cheltuielilor

1. Cheltuielile angajate şi plătite pe durata de implementare a proiectului sunt eligibile dacă sunt realizate în condiţiile stabilite de:
2. legislaţia naţională şi europeană aplicabilă;
3. Ghidul solicitantului;
4. prezentul contract de finanţare.
5. Cheltuielile aferente proiectului sunt eligibile cu condiţia ca acestea să fie cuprinse în cererea de finanţare aprobată prevăzută în anexa nr. 1 la prezentul contract şi să fie efectuate în termenii şi condiţiile prezentului contract de finanţare.
6. Aprobarea proiectului şi semnarea contractului de finanţare nu reprezintă, implicit, o confirmare a eligibilităţii cheltuielilor, aceasta urmând a fi stabilită în urma procesului de verificare a modului de utilizare a fondurilor de către Beneficiar.
7. AM PR SV Oltenia îşi rezervă dreptul de a declara, în orice moment, pe parcursul implementării contractului, ca neeligibile, cheltuielile efectuate cu nerespectarea prevederilor legale în vigoare şi/sau de a aplica corecţii financiare/reduceri procentuale ca urmare a verificării cererilor de rambursare/plată. Acest drept subzistă şi în situaţia în care neconformităţile/abaterile în cauză nu au fost sesizate cu ocazia încheierii actelor adiţionale şi, respectiv, notificărilor de modificare a contractului de finanţare.

ARTICOLUL 5  
Mecanismul prefinanţării

1. Beneficiarul are dreptul de a primi prefinanţare în condiţiile legale aplicabile, cu respectarea şi în conformitate cu prevederile prezentului contract de finanţare.
2. Prefinanţarea se justifică în termenele şi condiţiile prevăzute la art. 19 din Ordonanţa de urgentă a Guvernului nr. 133/2021 şi ale prezentului contract de finanţare.
3. Recuperarea prefinanţării se realizează în conformitate cu prevederile art. 20 din Ordonanţa de urgentă a Guvernului nr. 133/2021 şi ale prezentului contract de finanţare.

ARTICOLUL 6

Rambursarea/Plata cheltuielilor

1. Rambursarea sau plata se va realiza de către AM PR SV Oltenia în conformitate cu prevederile legale, pe baza cererilor de rambursare/plată transmise AM PR SV Oltenia de Beneficiar/Liderul de parteneriat şi în condiţiile specificate în prezentul contract de finanţare.
2. Beneficiarul/Liderul de parteneriat şi partenerii, după caz, răspund de legalitatea, realitatea şi regularitatea cheltuielilor, în caz contrar fiind aplicabile prevederile Ordonanţei de urgentă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobată cu modificări şi completări prin Legea nr. 142/2012. cu modificările şi completările ulterioare.
3. Autorizarea cheltuielilor/Efectuarea plăţilor se realizează de către AM PR SV Oltenia, în condiţiile prevăzute în legislaţia aplicabilă şi cu respectarea planului de monitorizare a proiectului, prevăzut în anexa nr. 2 la prezentul contract de finanţare, sub rezerva sau în limita disponibilităţilor, iar în cazul insuficienţei fondurilor, procesul de plată se va suspenda până când conturile AM PR SV Oltenia vor fi alimentate cu sumele aferente fondurilor necesare. In cazul suspendării procesului de plată, Beneficiarul poate să solicite suspendarea sau prelungirea implementării proiectului, pentru aceeaşi perioadă, fără a depăşi perioada de 31 decembrie 2029.

ARTICOLUL 7

Drepturile şi obligaţiile Beneficiarului

1. Beneficiarul/Liderul de parteneriat şi partenerii, după caz, au responsabilitatea asigurării unui management financiar riguros şi asigurării resurselor financiare pentru cofinanţare şi cheltuieli neeligibile, precum şi pentru finanţarea cheltuielilor eligibile în concordanţă cu prevederile prezentului contract de finanţare şi ale legislaţiei europene şi naţionale aplicabile. Totodată, Beneficiarul/Liderul de parteneriat şi partenerii, după caz, are/au responsabilitatea implementării proiectului în vederea atingerii obiectivelor stabilite şi a indicatorilor asumaţi, în concordanţă cu prevederile prezentului contract de finanţare şi ale legislaţiei europene şi naţionale aplicabile.
2. Beneficiarul are obligaţia de a începe executarea contractului de finanţare după semnarea acestuia şi de a realiza toate activităţile prevăzute în cererea de finanţare, fără a depăşi perioada de implementare specificată la art. 2 alin. (2) şi (3). În situaţia în care constată că implementarea activităţilor proiectului prevăzute a fi realizate după semnare nu a început în termen de 12 luni de la data specificată la art. 2 alin. (2), AM PR SV Oltenia poate dispune rezilierea contractului de finanţare.
3. Beneficiarul poate solicita în scris punctul de vedere al AM PR SV Oltenia cu privire la aspectele survenite de natură să afecteze buna implementare a proiectului, urmând ca punctul de vedere al AM PR SV Oltenia să fie furnizat în baza şi în vederea executării clauzelor prezentului contract de finanţare şi a legislaţiei aplicabile.
4. Beneficiarul/Liderul de parteneriat şi partenerii vor deschide contul/conturile de proiect în sistemul Trezoreriei Statului, în cazul în care fac parte din categoria instituţiilor publice, indiferent de sistemul de finanţare şi de subordonare. Ceilalţi beneficiari/parteneri pot opta pentru deschiderea contului/conturilor speciale de proiect în sistemul Trezoreriei Statului sau la instituţii de credit în conformitate cu prevederile art. 50 alin. (3) din Hotărârea Guvernului nr. 829/2022 pentru aprobarea Normelor metodologice de aplicare a Ordonanţei de urgentă a Guvernului nr. 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă.
5. Beneficiarul/Liderul de parteneriat şi partenerii au obligaţia de a pune la dispoziţia AM PR SV Oltenia sau a oricărui alt organism abilitat de lege, conform prevederilor art. 31 alin. (2) din Ordonanţa de urgentă a Guvernului nr. 133/2021. documentele şi/sau informaţiile necesare pentru verificarea modului de utilizare a finanţării nerambursabile, la cerere şi în termenul solicitat de AM PR SV Oltenia, precum şi să asigure condiţiile pentru efectuarea verificărilor la faţa locului.
6. în vederea efectuării verificărilor prevăzute la alin. (5), Beneficiarul/Liderul de parteneriat şi partenerii se angajează să acorde dreptul de acces la locurile şi spaţiile unde se implementează proiectul, inclusiv acces la sistemele informatice care au legătură directă cu proiectul, şi să pună la dispoziţie documentele solicitate privind gestiunea tehnică şi financiară a proiectului, pe suport hârtie sau în format electronic, în original. Documentele trebuie să fie uşor accesibile şi arhivate astfel încât să permită verificarea lor. Beneficiarul este obligat să informeze organismele şi autorităţile menţionate la alin. (5) cu privire la locul arhivării documentelor, în termen de 3 zile lucrătoare de la transmiterea solicitării de către AM PR SV Oltenia/organismul abilitat şi de a asigura accesul neîngrădit al acestora la documente în locul respectiv.
7. Beneficiarul/Liderul de parteneriat şi partenerii se va/vor asigura că în contractele/acordurile încheiate cu terţe părţi se prevede obligaţia acestora de a asigura disponibilitatea informaţiilor şi documentelor referitoare la proiect cu ocazia misiunilor de control desfăşurate de AM PR SV Oltenia sau de alte structuri cu competenţe în controlul şi recuperarea debitelor aferente fondurilor europene şi/sau fondurilor publice naţionale aferente acestora, după caz.
8. Beneficiarul/Liderul de parteneriat şi partenerii are/au obligaţia îndosarierii şi păstrării în bune condiţii a tuturor documentelor aferente proiectului în original, inclusiv copii ale documentelor partenerilor, dacă este cazul, privind activităţile şi cheltuielile eligibile în vederea asigurării unei piste de audit adecvate, în condiţiile prevăzute la art. 31 alin. (1) din Ordonanţa de urgentă a Guvernului nr. 133/2021. În situaţia arhivării electronice potrivit prevederilor Legii nr. 135/2007 privind arhivarea documentelor în formă electronică, republicată, organizarea electronică a arhivei se va realiza la nivel de proiect sau pe categorii de documente, în funcţie de specificul proiectelor, cu condiţia ca documentele arhivate să fie uşor identificabile de către părţile interesate, inclusiv pentru organizarea misiunilor de audit/verificare/control.
9. Toate documentele vor fi păstrate până la închiderea oficială a programului sau până la expirarea perioadei pentru care trebuie asigurat caracterul durabil, respectiv a perioadei de sustenabilitate/durabilitate a proiectului, după caz, oricare intervine ultima. Termenul minim de asigurare a disponibilităţii documentelor nu poate fi mai mic de 5 ani începând cu data de 31 decembrie a anului în care a fost efectuată ultima plată de către AM PR SV Oltenia către Beneficiar, iar acest termen se întrerupe fie în cazul unor proceduri judiciare, fie la cererea Comisiei Europene, în condiţiile prevăzute la art. 82 din Regulamentul (UE) 2021/1.060.
10. Beneficiarul unei măsuri de ajutor de stat sau de minimis are obligaţia păstrării unei evidenţe a informaţiilor despre ajutoarele primite pentru o perioadă de minimum 10 ani de la data la care a fost acordată ultima alocare specifică, cu respectarea prevederilor Ordonanţei de urgentă a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurentei nr. 21/1996 aprobată cu modificări şi completări prin Legea nr. 20/2015 cu modificările şi completările ulterioare.
11. în cazul nerespectării prevederilor alin. (5) şi (8) - (10), Beneficiarul este obligat să restituie suma aferentă documentelor lipsă, rambursată/plătită de AM PR SV Oltenia în cadrul proiectului, reprezentând valoarea nerambursabilă eligibilă din fonduri europene şi valoarea nerambursabilă eligibilă din bugetul naţional, iar în cazul nerespectării prevederilor alin. (6), Beneficiarul este obligat să restituie întreaga sumă rambursată/plătită de către AM PR SV Oltenia aferentă proiectului, inclusiv dobânzile/penalizările aferente, în acord cu prevederile art. 31 alin. (3) şi (4) din Ordonanţa de urgentă a Guvernului nr. 133/2021.
12. Beneficiarul este obligat să încarce în MySMIS2021 toate documentele aferente implementării proiectului semnate electronic cu semnătură electronică extinsă, bazată pe un certificat calificat valabil, nesuspendat sau nerevocat, conform legislaţiei în vigoare.
13. Beneficiarul este obligat să prevadă/să includă în bugetul propriu sumele necesare finanţării proiectului, inclusiv asigurarea cofinanţării şi a finanţării cheltuielilor neeligibile ce îi revin conform prevederilor art. 3 şi în vederea efectuării plăţilor în legătură cu implementarea proiectului, cu respectarea prevederilor legislaţiei europene şi naţionale aplicabile şi ale prezentului contract de finanţare.
14. Beneficiarul trebuie să ţină o evidenţă contabilă analitică a proiectului, utilizând conturi analitice distincte pentru reflectarea tuturor operaţiunilor referitoare la implementarea proiectului, în conformitate cu dispoziţiile legale aplicabile.
15. în situaţia în care implementarea proiectului presupune achiziţionarea de produse, servicii ori lucrări, Beneficiarul are obligaţia de a respecta prevederile legislaţiei europene şi naţionale în vigoare în domeniul achiziţiilor publice/achiziţiilor sectoriale/achiziţiilor în domeniile apărării şi securităţii sau dispoziţiile legale privind achiziţiile efectuate de beneficiarii privaţi, după caz.
16. Beneficiarul/Liderul de parteneriat are obligaţia întocmirii şi transmiterii cererilor de rambursare şi, după caz, a cererilor de plată şi a cererilor de prefinanţare şi de a pune la dispoziţia AM PR SV Oltenia documentele justificative ce însoţesc cererea de rambursare/plată/prefinanţare, spre a fi verificate de către AM PR SV Oltenia în vederea efectuării rambursării/plăţii.
17. Beneficiarul/Liderul de parteneriat are obligaţia respectării termenelor de transmitere a cererilor de rambursare şi, după caz, a cererilor de plată şi a cererilor de prefinanţare, în condiţiile prezentului contract de finanţare şi ale legislaţiei aplicabile.
18. Beneficiarul are obligaţia şi responsabilitatea întocmirii şi transmiterii rapoartelor de progres şi a documentelor justificative care le însoţesc, în termenul prevăzut la art. 13 alin. (4).
19. Beneficiarul are obligaţia de a încărca în sistemul MySMIS2021 dosarul aferent achiziţiilor realizate, în format electronic, în termen de 10 zile lucrătoare de la data încheierii contractului de achiziţie/actelor adiţionale la contractele de achiziţie, în vederea realizării de către AM PR SV Oltenia a verificării procedurii de achiziţie.
20. Beneficiarul are obligaţia să asigure resursele necesare desfăşurării activităţilor proiectului, conform cererii de finanţare, în termenele stabilite prin prezentul contract de finanţare.
21. Beneficiarul este obligat să realizeze măsurile minime de informare şi publicitate prevăzute la art. 50 din Regulamentul (UE) 2021/1.060 şi în Ghidul solicitantului, detaliate în Condiţiile specifice, după caz, precum şi să asigure respectarea prevederilor Ghidului de identitate vizuală 2021 - 2027 elaborat de Ministerul Investiţiilor şi Proiectelor Europene, sub sancţiunea aplicării de către AM PR SV Oltenia a măsurilor prevăzute la art. 50 alin. (3) din Regulamentul (UE) 2021/1.060.
22. Beneficiarul are obligaţia de a restitui AM PR SV Oltenia orice sumă ce constituie plată nedatorată/sume necuvenite plătite eronat de către AM în cadrul prezentului contract de finanţare, în termen de 5 zile lucrătoare de la data primirii notificării. Nerespectarea termenului menţionat anterior dă dreptul AM PR SV Oltenia de a solicita Beneficiarului dobânda legală datorată, stabilită conform legislaţiei în vigoare.
23. Beneficiarul este obligat să informeze AM PR SV Oltenia despre orice situaţie care poate determina încetarea sau întârzierea executării contractului de finanţare, în termen de maximum 5 zile lucrătoare de la data luării la cunoştinţă despre o astfel de situaţie, urmând ca AM PR SV Oltenia să decidă cu privire la măsurile corespunzătoare.
24. Beneficiarul îşi asumă integral răspunderea pentru prejudiciile cauzate terţilor din culpa sa, pe durata contractului. AM PR SV Oltenia va fi degrevata de orice responsabilitate pentru prejudiciile cauzate terţilor de către Beneficiar, ca urmare a executării prezentului contract de finanţare, cu excepţia celor care pot fi direct imputabile acestora.
25. In cazul în care se realizează verificări la faţa locului, Beneficiarul este obligat să participe şi să invite persoanele care sunt implicate în implementarea proiectului şi care pot furniza informaţiile şi documentele necesare verificărilor, conform solicitărilor AM PR SV Oltenia.
26. Beneficiarul are obligaţia de a comunica cu AM PR SV Oltenia în legătură cu prezentul contract de finanţare, exclusiv prin intermediul sistemului MySMIS2021. In cazul unei defecţiuni a sistemului MySMIS2021 sau al forţei majore, Beneficiarul poate prezenta informaţiile solicitate în format tipărit, prin poştă şi/sau electronic, prin e-mail, în condiţiile prevăzute la art. 21. Beneficiarul va încărca documentele respective în MySMIS2021 în termen de 15 zile calendaristice de la restabilirea funcţionalităţii sistemului MySMIS2021 sau de la încetarea forţei majore.
27. Beneficiarul are obligaţia de a asigura funcţionarea tuturor bunurilor, echipamentelor achiziţionate prin proiect, la locul de desfaşurare/locaţiile de implementare a proiectului şi exclusiv în scopul pentru care au fost achiziţionate, atât în perioada de implementare, cât şi în perioada în care are obligaţia să asigure sustenabilitatea proiectului/caracterul durabil al proiectului, aşa cum este acesta reglementat la art. 2 alin. (5) şi (6).
28. Beneficiarul are obligaţia de a nu modifica locaţia bunurilor şi echipamentelor achiziţionate în cadrul proiectului fără acordul prealabil al AM PR SV Oltenia cu privire la acest fapt, solicitat cu cel puţin 10 zile lucrătoare înainte, fără ca această modificare să facă parte dintr-un proces de relocare.
29. Beneficiarul are obligaţia să nu întreprindă acţiuni de relocare, precum şi să nu înstrăineze şi să nu închirieze bunurile achiziţionate ca urmare a obţinerii finanţării prin Program, atât în perioada de implementare a proiectului, cât şi în perioada în care are obligaţia să asigure caracterul durabil al proiectului, respectiv perioada de sustenabilitate/durabilitate, aşa cum este aceasta reglementată la art. 2 alin. (5) şi (6).
30. Beneficiarul, pentru asigurarea finanţării cheltuielilor necesare implementării proiectului, precum şi pentru asigurarea cofinanţării, inclusiv în perioada pentru care trebuie asigurat caracterul durabil, respectiv perioada de sustenabilitate/ durabilitate, după caz, în condiţii obiective şi justificate, poate constitui garanţii în favoarea unei instituţii de credit, sub forma instituirii unei ipoteci asupra activelor fixe care fac obiectul contractului de finanţare, în condiţiile legii. Beneficiarul este obligat să transmită AM PR SV Oltenia o copie a contractului de credit şi a celui de ipotecă în termen de maximum 10 zile lucrătoare de la semnarea acestuia; în cazul imobilelor, aceasta va fi însoţită de raportul de evaluare a imobilului finanţat în cadrul prezentului contract de finanţare, realizat de către un evaluator independent autorizat de Asociaţia Naţională a Evaluatorilor Autorizaţi din România.
31. Beneficiarul are obligaţia de a nu schimba activitatea desfăşurată prin utilizarea activelor corporale/necorporale realizate/achiziţionate din finanţarea nerambursabilă în perioada în care are obligaţia să asigure caracterul durabil al proiectului, respectiv perioada de sustenabilitate/durabilitate, aşa cum este aceasta reglementată la art. 2 alin. (5) şi (6).
32. în cazul nerespectării prevederilor alin. (27), (29) şi (31), Beneficiarul este obligat să restituie finanţarea nerambursabilă plătită pentru activele respective, inclusiv dobânzile/penalizările aferente.
33. Beneficiarul are obligaţia de a pune în aplicare toate instrucţiunile emise de AM PR SV Oltenia în legătură cu obiectul contractului de finanţare la termenele şi în condiţiile stabilite prin acestea.
34. Beneficiarul are obligaţia de a asigura corespondenţa, precum şi prezentarea documentelor în legătură cu implementarea/monitorizarea/cererile de prefmanţare/cererile de plată/cererile de rambursare, precum şi orice alte categorii de documente numai prin sistemul informatic MySMIS2021.
35. Beneficiarul suportă din bugetul propriu sumele rezultate din corecţiile financiare provenind din erori extrapolate identificate de către structurile de control/audit.
36. Beneficiarul îşi exprimă acordul cu privire la prelucrarea, stocarea şi arhivarea datelor obţinute pe parcursul desfăşurării contractului de finanţare, în vederea utilizării de către AM PR SV Oltenia, precum şi de către organismele naţionale şi europene abilitate conform legii, pe toată durata, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislaţiei naţionale şi europene.
37. Beneficiarul are obligaţia de a asigura furnizarea către AM PR SV Oltenia a următoarelor categorii de date privind utilizarea fondurilor: prenumele, numele şi data naşterii beneficiarului real/beneficiarilor reali al/ai destinatarului fondurilor sau al contractantului, astfel cum este definit la art. 3 alin. (6) din Directiva UE 849/2015 a Parlamentului European şi a Consiliului din 20 mai 2015 privind prevenirea utilizării sistemului financiar în scopul spălării banilor sau finanţării terorismului, de modificare a Regulamentului UE nr. 648/2012 al Parlamentului European şi al Consiliului şi de abrogare a Directivei 2005/60/CE a Parlamentului European şi a Consiliului şi a Directivei 2006/70/CE a Comisiei.
38. Beneficiarul/Liderul de parteneriat/Partenerii are/au obligaţia de a notifica AM PR SV Oltenia cu privire la starea de insolvenţă/ faliment/încadrarea întreprinderii ca "întreprindere în dificultate" şi altele asemenea, în termen de 15 zile de la data constatarii uneia dintre aceste situatii de catre autoritatile competente conform legii.
39. Beneficiarul are obligaţia să se asigure că este respectat principiul "de a nu prejudicia în mod semnificativ" ("do not significantly harm") pe tot parcursul implementării proiectului, inclusiv prin includerea de cerinţe specifice în documentaţiile şi contractele de achiziţii, acolo unde este cazul.
40. Beneficiarul/Liderul de parteneriat şi partenerii are/au responsabilitatea de a se asigura că nu solicită la decontare aceleaşi costuri incluse în cadrul proiectului din mai multe surse de finanţare publice naţionale sau europene.
41. Beneficiarul are obligaţia de a se asigura că la emiterea ordinului de începere a execuţiei lucrărilor sunt îndeplinite toate condiţiile legale pentru executarea acestora.
42. Beneficiarul are obligaţia să prevadă în documentaţiile de achiziţii care vizează infrastructuri cu o durată de viaţă mai mare de 5 ani prevederi referitoare la "imunizarea climatică", aşa cum este definită la art. 2 pct. 42 din Regulamentul UE 1.060/2021.
43. Beneficiarul are obligaţia să prevadă clauze în contractele de achiziţie aferente activităţii de bază, conform cărora contractorii şi subcontractorii organizează şi actualizează documentaţia privind execuţia lucrărilor, aferentă cărţii tehnice a construcţiei, prevăzută la art. 17 din Legea nr. 10/1995 privind calitatea în construcţii, republicată, cu modificările şi completările ulterioare, şi au obligaţia să pună la dispoziţia Beneficiarului orice documente şi/sau informaţii necesare pentru verificarea modului de implementare a contractului de achiziţie.
44. Beneficiarul are obligaţia să prevadă în contractele de achiziţie aferente clauze privind obligaţia contractorilor de a transmite AM PR SV Oltenia, lunar, în termen de 15 zile de la finalizarea lunii, pe toată durata de execuţie a contractelor de achiziţie de lucrări, prin sistemul informatic MySMIS2021, informaţii care permit generarea de către sistemul informatic MySMIS2021/SMIS2021+ de rapoarte privind stadiul fizic şi valoric realizat, comparativ cu cel programat, "Curba S" a evoluţiei financiare şi progresul fizic, în corelare cu graficele fizice şi valorice de execuţie a lucrărilor actualizate.
45. în situaţia în care au fost încheiate contracte de achiziţie, la data semnării contractului de finanţare, Beneficiarul încheie acte adiţionale la contractele de achiziţie pentru a asigura aplicarea prevederilor alin.

(43) şi (44).

ARTICOLUL 8  
Drepturile şi obligaţiile AM PR SV Oltenia

1. AM PR SV Oltenia are obligaţia de a informa Beneficiarul, în timp util, cu privire la orice decizie luată care poate afecta implementarea proiectului, dar nu mai târziu de 5 zile lucrătoare de la data adoptării respectivei decizii, aceasta producând efecte între părţi de la data la care a fost comunicată Beneficiarului prin intermediul sistemului MySMIS2021 şi/sau prin publicare pe pagina web a AM PR SV Oltenia.
2. AM PR SV Oltenia are obligaţia de a informa Beneficiarul cu privire la rapoartele, concluziile şi recomandările care au impact asupra proiectului acestuia, formulate de către Comisia Europeană şi/sau orice altă autoritate competentă, în termen de 5 zile lucrătoare de la data aprobării/notificării/comunicării oficiale a respectivelor rapoarte/concluzii/recomandări, prin intermediul sistemului MySMIS2021.
3. AM PR SV Oltenia are obligaţia de a răspunde în scris, conform competenţelor stabilite, în termen de 10 zile lucrătoare, oricărei solicitări a Beneficiarului privind informaţiile sau clarificările pe care acesta le consideră necesare pentru implementarea proiectului, cu excepţia situaţiilor pentru care legislaţia în vigoare sau prezentul contract de finanţare prevede alte termene.
4. AM PR SV Oltenia are obligaţia de a procesa cererile de prefinanţare, cererile de rambursare şi cererile de plată în conformitate cu legislaţia naţională aplicabilă şi cu prevederile prezentului contract de finanţare.
5. AM PR SV Oltenia are obligaţia de a efectua transferul prefinanţării, în condiţiile prevăzute de legislaţia aplicabilă şi cu respectarea prevederile prezentului contract de finanţare.
6. AM PR SV Oltenia are obligaţia de a efectua rambursarea sau plata cheltuielilor în condiţiile prevăzute de legislaţia aplicabilă şi cu respectarea prevederilor prezentului contract de finanţare.
7. AM PR SV Oltenia are dreptul de a monitoriza şi verifica din punct de vedere tehnic şi financiar implementarea proiectului, pe baza contractului de finanţare şi cererii de finanţare aprobate şi a planului de monitorizare, în vederea asigurării îndeplinirii obiectivelor proiectului şi prevenirii neregulilor. În acest sens, AM PR SV Oltenia va realiza vizite de monitorizare, inclusiv vizite de monitorizare a activităţilor aflate în derulare.
8. AM PR SV Oltenia are dreptul de a verifica legalitatea şi realitatea tuturor activităţilor şi cheltuielilor aferente implementării proiectului care face obiectul prezentului contract de finanţare.
9. AM PR SV Oltenia are obligaţia de a efectua verificarea la faţa locului a activităţilor şi cheltuielilor aferente implementării proiectului, în conformitate cu prevederile contractului de finanţare, asigurând cel puţin o vizită la faţa locului pe durata de implementare a proiectului.
10. AM PR SV Oltenia are obligaţia de a informa Beneficiarul, prin MySMIS2021, asupra acţiunilor de verificare la faţa locului a implementării proiectului/acţiunilor de monitorizare/acţiunilor de control din partea autorităţilor care desfăşoară activităţi de audit şi control, cu excepţia vizitelor de monitorizare ad - hoc şi a cazurilor în care informarea prealabilă ar putea prejudicia obiectul verificărilor.
11. AM PR SV Oltenia are obligaţia de a asigura comunicarea cu Beneficiarul, prin sistemul informatic MySMIS2021, în ceea ce priveşte solicitarea şi/sau primirea documentelor/informaţiilor în legătură cu proiectul în tot ceea ce priveşte aspectele referitoare la implementare/monitorizare/cereri de prefmanţare/cereri de plată/cereri de rambursare/verificare achiziţii/control.
12. AM PR SV Oltenia are obligaţia de a informa Beneficiarul asupra rezultatelor aferente fiecărei etape a procesului de verificare şi autorizare a cererilor de prefinanţare/cererilor de rambursare/cererilor de plată, precum şi rapoartelor de progres/rapoartelor de vizită la faţa locului.
13. AM PR SV Oltenia are obligaţia de a informa Beneficiarul asupra rezultatelor verificării procedurilor de achiziţie care implică o reducere procentuală/corecţie financiară, respectiv asupra emiterii actelor de constatare a neregulilor, dar şi cu privire la sesizările formulate în legătură cu existenţa unor indicii de fraudă, cu excepţia cazurilor în care informarea prealabilă ar putea prejudicia obiectul verificărilor.
14. In situaţia în care, în urma verificărilor pe care le realizează, AM PR SV Oltenia constată existenţa unor indicii de fraudă sau tentativă de fraudă, are obligaţia să sesizeze Parchetul European/DLAF/organul de urmărire penală, devenind incidente prevederile art. 8 din Ordonanţa de urgentă a Guvernului nr. 66/2011, aprobată cu modificări şi completări prin Legea nr. 142/2012 cu modificările şi completările ulterioare.
15. AM PR SV Oltenia are obligaţia de a monitoriza îndeplinirea indicatorilor de etapă şi sprijină Beneficiarul pentru a identifica soluţii adecvate pentru îndeplinirea indicatorilor de etapă şi pentru buna implementare a proiectelor care fac obiectul contractului de finanţare.
16. AM PR SV Oltenia are dreptul să aplice, în situaţia neîndeplinirii de către Beneficiar a indicatorilor de etapă la termenele prevăzute în planul de monitorizare a proiectului, în funcţie de analiza obiectivă şi riscurile identificate, măsurile corective prevăzute la art. 13.
17. AM PR SV Oltenia va informa despre data închiderii oficiale/parţiale a Programului prin intermediul mijloacelor publice de informare.

ARTICOLUL 9  
Contractarea şi cesiunea

1. în cazul externalizării unor activităţi din cadrul proiectului, responsabilitatea pentru implementarea acelor activităţi revine Beneficiarului/partenerului în cauză, în conformitate cu dispoziţiile legale.
2. Prezentul contract de finanţare, precum şi toate drepturile şi obligaţiile decurgând din implementarea acestuia nu pot face obiectul cesiunii totale sau parţiale, novaţiei, subrogaţiei sau al oricărui alt mecanism de transmisiune şi/sau transformare a obligaţiilor şi drepturilor.

ARTICOLUL 10  
Modificări şi completări

1. Părţile au dreptul, pe durata îndeplinirii prezentului contract de finanţare, de a conveni modificări, prin act adiţional încheiat în aceleaşi condiţii de legalitate şi valabilitate ca şi contractul de finanţare.
2. În cazul în care propunerea de modificare a contractului de finanţare este iniţiată de către Beneficiar, acesta are obligaţia de a o transmite AM PR SV Oltenia cu cel puţin 30 de zile înainte de termenul la care este intenţionată a intra în vigoare, cu excepţia circumstanţelor acceptate de AM PR SV Oltenia. Beneficiarul va transmite, de asemenea, odată cu solicitarea de modificare, toate documentele justificative necesare.
3. AM PR SV Oltenia răspunde solicitării de modificare a contractului de finanţare prin act adiţional, în termen de maximum 30 de zile de la data primirii solicitării de modificare a contractului de finanţare. În interiorul acestui termen pot fi solicitate clarificări de către AM PR SV Oltenia, care suspendă termenul de aprobare sau de respingere a actului adiţional, fără ca această perioadă de suspendare să depăşească 5 zile lucrătoare.
4. În cazul propunerilor de acte adiţionale care au ca obiect reducerea valorii indicatorilor ce urmează a fi atinsă prin proiect, valoarea totală eligibilă a proiectului va fi redusă proporţional, cu excepţia cazurilor temeinic justificate.
5. Modificarea planului de monitorizare a proiectului, temeinic justificată, se realizează prin act adiţional.
6. Modificarea duratei de implementare, temeinic justificată, se realizează prin act adiţional, fără ca perioada de implementare să depăşească 31 decembrie 2029.
7. Suspendarea implementării proiectului, pentru motive întemeiate, se realizează prin act adiţional. Pe perioada suspendării, Beneficiarul poate depune la AM PR SV Oltenia responsabilă/ responsabil solicitări de modificări contractuale şi cereri de prefinanţare/plată/rambursare, precum şi cereri de rambursare aferente cererilor de prefinanţare/plată care cuprind cheltuieli angajate şi plătite de Beneficiar anterior începerii perioadei de suspendare, precum şi cheltuieli angajate anterior începerii perioadei de suspendare şi care sunt plătite în perioada de suspendare. Cheltuielile efectuate de Beneficiar/Liderul de parteneriat şi parteneri pe parcursul perioadei de suspendare a proiectului, aferente perioadei de suspendare, nu vor fi acoperite din finanţarea acordată proiectului.

Perioadele cumulate de suspendare nu pot depăşi 6 luni, cu asigurarea condiţiilor necesare ca finalizarea implementării proiectului să nu depăşească data de 31 decembrie 2029.

1. Valoarea eligibilă nerambursabilă a contractului, după caz, se poate majora prin acte adiţionale doar în situaţia unor circumstanţe de natură obiectivă, bine justificate, care nu au depins de acţiunea/inacţiunea părţilor contractului de finanţare şi care sunt reglementate prin acte normative. Beneficiarul poate efectua cheltuieli în condiţiile modificate prin act adiţional, dar le poate solicita la rambursare numai după intrarea în vigoare a actului adiţional. În cazul în care propunerea de modificare trimisă de Beneficiar nu este aprobată de AM PR SV Oltenia, respectivele cheltuieli efectuate de Beneficiar nu vor fi considerate eligibile de către AM PR SV Oltenia.
2. Actul adiţional intră în vigoare la data semnării de către ultima parte, respectiv de către AM PR SV Oltenia, după ce a fost semnat în prealabil de către Beneficiar/Liderul de parteneriat. Actul adiţional nu poate avea caracter retroactiv şi nu poate avea scopul sau efectul de a produce schimbări în contractul de finanţare care ar putea aduce atingere condiţiilor iniţiale de acordare a finanţării sau care ar fi contrare principiului tratamentului egal al solicitanţilor/beneficiarilor.
3. Prin excepţie de la prevederile alin. (1), contractul de finanţare poate fi modificat de către AM PR SV Oltenia, unilateral, prin notificare, în următoarele situaţii:
4. modificări necesare determinate în principal de modificarea cadrului normativ aplicabil contractului de finanţare, cu respectarea principiilor şi regulilor Programului, în termen de 10 zile lucrătoare de la data intrării în vigoare a modificărilor aduse cadrului normativ, cu excepţia majorării valorii eligibile nerambursabile prevăzute la art. 3 alin (3);
5. în caz de dezangajare a fondurilor rămase neutilizate ca urmare a finalizării contractului/contractelor de achiziţie din cadrul proiectului, în termen de 10 zile lucrătoare de la primirea informării de la Beneficiar cu privire la sumele rămase neutilizate ca urmare a finalizării contractelor de achiziţie şi care nu vor face obiectul unor realocări în cadrul bugetului proiectului.
6. Prin excepţie de la prevederile alin. (1), contractul de finanţare poate fi modificat de Beneficiar prin notificare, care nu face obiectul aprobării de către AM PR SV Oltenia, cu respectarea condiţiilor de eligibilitate stabilite prin Ghidul solicitantului, în următoarele situaţii:
7. modificări apărute în legătură cu datele de identificare ale Beneficiarului sau partenerilor, respectiv schimbarea denumirii şi/sau a adresei sediului Beneficiarului; schimbarea contului special deschis pentru proiect;
8. înlocuirea reprezentantului legal;
9. modificări intervenite între subcategoriile şi/sau între articolele de cheltuieli din cadrul aceleiaşi categorii de cheltuieli, fără modificarea bugetului aprobat pentru respectiva categorie de cheltuieli, cu respectarea condiţionalităţilor stabilite prin Ghidul solicitantului, cu excepţia proiectelor finanţate din Fondul social european Plus;
10. modificări intervenite în graficul de depunere a cererilor de prefinanţare/plată/rambursare a cheltuielilor, cu respectarea condiţionalităţilor stabilite prin Ghidul solicitantului şi detaliate în Manualul Beneficiarului sau, după caz, prin Condiţiile specifice la prezentul contract de finanţare.
11. Netransmiterea notificării prevăzute la alin. (11) atrage imposibilitatea modificării clauzelor contractului de finanţare.
12. Modificările prevăzute la alin. (11) se aduc la cunoştinţa AM PR SV Oltenia, după caz, în termen de 5 zile lucrătoare de la data intrării în vigoare a modificărilor, sub sancţiunea inopozabilităţii acestora faţă de AM PR SV Oltenia.
13. Prin excepţie de la prevederile alin. (1), contractul de finanţare poate fi modificat prin notificare, cu justificare adecvată şi temeinică, adresată AM PR SV Oltenia, în următoarele situaţii:
14. modificări intervenite în bugetul estimat al proiectului între categoriile de cheltuieli în limita a 10% din categoria de cheltuială din care se transferă, cu condiţia încadrării în limitele maxime prevăzute în Ghidul solicitantului, în limitele finanţării nerambursabile şi ale indicatorilor de proiect, după caz;
15. modificarea secţiunii "Justificare" din cadrul bugetului, în condiţiile în care nu se modifică valoarea liniei bugetare;
16. înlocuirea sau introducerea de membri noi în echipa de implementare a proiectului, acolo unde este cazul;
17. înlocuirea managerului de proiect;
18. modificarea activităţilor previzionate şi a graficului de implementare, dacă aceasta nu are impact asupra obiectului contractului de finanţare, cuantumului finanţării nerambursabile, a indicatorilor de rezultat, a duratei de implementare şi asupra planului de monitorizare;
19. îndreptarea unor erori materiale identificate în cererea de finanţare;
20. corelarea de informaţii din cadrul secţiunilor cererii de finanţare;
21. modificarea planului de achiziţii, dacă aceasta nu are impact asupra obiectului contractului de finanţare, cuantumului finanţării nerambursabile, perioadei de implementare şi, după caz, a indicatorilor de rezultat ai proiectului, cu respectarea prevederilor legale privind procedurile de achiziţie;
22. modificări ale cererii de finanţare, în scopul actualizării caracteristicilor tehnice pentru echipamentele şi dotările ce urmează a fi achiziţionate, fără a conduce la o diminuare a caracteristicilor tehnice, având în vedere progresul tehnologic înregistrat de la momentul scrierii cererii de finanţare şi până în momentul lansării procedurii de achiziţie, cu condiţia ca aceste modificări să nu afecteze bugetul proiectului, indicatorii, valoarea achiziţiei, perioada de implementare şi să respecte prevederile legale în vigoare;
23. modificări intervenite între subcategoriile şi/sau între articolele de cheltuieli din cadrul aceleiaşi categorii de cheltuieli, fără modificarea bugetului aprobat pentru respectiva categorie de cheltuieli, cu respectarea condiţionalităţilor stabilite prin Ghidul solicitantului, în cazul proiectelor finanţate din Fondul social european Plus.
24. Aprobarea sau respingerea notificării prevăzute la alin. (14) se realizează de către AM PR SV Oltenia, în termen de 10 zile lucrătoare de la înregistrarea acesteia, prin informare privind aprobarea/respingerea notificării, prin sistemul MySMIS2021. În interiorul acestui termen pot fi solicitate clarificări de AM PR SV Oltenia care suspendă termenul de aprobare sau de respingere a notificării, fără ca această perioadă de suspendare să depăşească 5 zile lucrătoare.
25. Notificarea prevăzută la alin. (14) intră în vigoare şi produce efecte de la data transmiterii de către AM PR SV Oltenia a unei informări privind aprobarea notificării, cu respectarea termenului specificat la alin. (15). Contractul de finanţare nu se modifică în cazul respingerii notificării de către AM PR SV Oltenia. Respingerea notificării trebuie comunicată Beneficiarului, însoţită de motivele respingerii, în termenul prevăzut la alin. (15).

ARTICOLUL 11

Conflictul de interese şi incompatibilităţi

1. Reprezintă conflict de interese sau incompatibilitate orice situaţie definită ca atare în legislaţia naţională şi europeană.
2. Părţile contractante se obligă să întreprindă toate diligenţele necesare pentru a identifica şi evita orice conflict de interese sau incompatibilitate definită de legislaţia europeană şi naţională în vigoare şi să se informeze reciproc, cu celeritate şi cu respectarea eventualelor termene prevăzute în contractul de finanţare, în legătură cu orice situaţie de conflict de interese sau incompatibilitate, potenţială, actuală sau consumată.
3. Părţile se obligă să ia toate măsurile pentru respectarea regulilor pentru evitarea conflictului de interese, conform art. 61 din Regulamentul (UE) 1.046/2018 şi capitolului 2 secţiunea 2 din Ordonanţa de urgentă a Guvernului nr. 66/2011. aprobată cu modificări şi completări prin Legea nr. 142/2012, cu modificările şi completările ulterioare, precum şi în conformitate cu alte reglementări naţionale şi europene aplicabile.
4. Părţile din categoria subiecţilor de drept public au obligaţia de a urmări respectarea prevederilor Legii nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare, în materia conflictului de interese şi a incompatibilităţilor.
5. Beneficiarii care au calitatea de autoritate/entitate contractantă au obligaţia de a respecta aplicarea prevederilor referitoare la conflictul de interese prevăzute de legislaţia în domeniul achiziţiilor publice/achiziţiilor sectoriale.
6. Beneficiarii care nu au calitatea de autoritate/entitate contractantă au obligaţia de a respecta aplicarea prevederilor referitoare la conflictul de interese prevăzute la art. 14 şi 15 din Ordonanţa de urgentă a Guvernului nr. 66/2011. aprobată cu modificări şi completări prin Legea nr. 142/2012. cu modificările şi completările ulterioare, precum şi celelalte prevederi legale aplicabile.
7. Părţile se obligă să întreprindă toate diligenţele necesare pentru a evita orice incompatibilitate/conflict de interese care apare în decursul implementării şi/sau duratei contractului de finanţare şi să se informeze reciproc, în termen de maximum 5 zile lucrătoare de la luarea la cunoştinţă, în legătură cu orice situaţie care dă naştere sau este posibil să dea naştere unei astfel de situaţii.
8. Dispoziţiile menţionate la alin. (1) - (7) se aplică partenerilor, subcontractorilor, furnizorilor şi angajaţilor Beneficiarului, precum şi angajaţilor AM PR SV Oltenia implicaţi în realizarea prevederilor prezentului contract de finanţare.
9. AM PR SV Oltenia îşi rezervă dreptul de a verifica orice situaţii care dau naştere sau este posibil să dea naştere unei situaţii de incompatibilitate/unui conflict de interese şi de a lua măsurile necesare impuse de legislaţia aplicabilă, dacă este cazul.

ARTICOLUL 12  
Nereguli

1. Părţile se obligă să ia toate măsurile pentru prevenirea, constatarea şi sancţionarea neregulilor în conformitate cu Ordonanţa de urgentă a Guvernului nr. 66/2011. aprobată cu modificări şi completări prin Legea nr. 142/2012, cu modificările şi completările ulterioare.
2. Dacă, în procesul de verificare a cererilor de rambursare/plată, AM PR SV Oltenia identifică abateri de la aplicarea prevederilor legislaţiei naţionale şi europene în domeniul achiziţiilor publice/achiziţiilor sectoriale, respectiv a prevederilor legislaţiei privind achiziţiile efectuate de beneficiarii privaţi, înainte de efectuarea plăţii, AM PR SV Oltenia aplică măsurile prevăzute de Ordonanţa de urgentă a Guvernului nr. 66/2011. aprobată cu modificări şi completări prin Legea nr. 142/2012 cu modificările şi completările ulterioare.
3. Dacă, în urma sesizării Parchetului European/DLAF/organelor de urmărire penală ca urmare a constatării unor indicii de fraudă, procurorul dispune trimiterea în judecată şi sesizează instanţa, până la rămânerea definitivă a hotărârii instanţei de judecată, AM PR SV Oltenia suspendă autorizarea la plata/rambursarea sumelor solicitate de Beneficiar aferente contractelor economice/contractului de finanţare/componentei din cadrul contractului de finanţare, pentru care a fost formulată sesizarea.
4. In situaţia prevăzută la alin. (3), la solicitarea Beneficiarului, se poate aplica drept măsură subsecventă şi suspendarea aplicării prevederilor contractului de finanţare în vederea prelungirii perioadei de implementare, fără ca aceasta să depăşească data de 31 decembrie 2029.
5. Pentru recuperarea sumelor virate în baza cererilor de plată, nejustificate prin cereri de rambursare sau a cheltuielilor constatate ca neeligibile, Beneficiarul/partenerii vor fi notificaţi de către AM PR SV Oltenia cu privire la obligaţia restituirii acestora în termen de 5 zile de la primirea notificării. In situaţia nerestituirii respectivelor sume în termenul anterior menţionat, recuperarea sumelor se realizează în conformitate cu prevederile Ordonanţei de urgentă a Guvernului nr. 66/2011 aprobată cu modificări şi completări prin Legea nr. 142/2012 cu modificările şi completările ulterioare.

ARTICOLUL 13  
Monitorizare şi raportare

1. Monitorizarea proiectului care face obiectul contractului de finanţare este realizată de către AM PR SV Oltenia în conformitate cu prevederile legale aplicabile şi cu prevederile prezentului contract de finanţare.
2. AM PR SV Oltenia realizează monitorizarea proiectelor:
3. prin urmărirea şi validarea îndeplinirii indicatorilor de etapă din planul de monitorizare a proiectului, pe baza documentelor justificative transmise de Beneficiar şi, după caz, a constatărilor din teren, cu ocazia vizitelor la faţa locului efectuate;
4. prin verificarea rapoartelor de progres elaborate de Beneficiar, disponibile în MySMIS2021, şi a documentelor justificative care însoţesc Raportul de progres, în scopul urmăririi progresului proiectelor şi stadiului îndeplinirii indicatorilor de realizare şi rezultat;
5. prin vizite de monitorizare şi vizite la faţa locului, pentru a verifica progresul fizic al activităţilor şi stadiul realizării indicatorilor, îndeplinirea indicatorilor de etapă;
6. prin vizite pe teren la beneficiarii proiectelor, postimplementare, pe perioada în care Beneficiarul/Liderul de parteneriat are obligaţia de a asigura sustenabilitatea/ durabilitatea proiectului, respectiv caracterul durabil al operaţiunilor potrivit prevederilor art. 65 din Regulamentul UE 1.060/2021, după caz.
7. Pentru a furniza informaţiile necesare AM PR SV Oltenia pentru monitorizarea proiectului, Beneficiarul elaborează rapoarte de progres cu o frecvenţă de 3 luni de la semnarea contractului de finantare în conformitate cu prevederile prezentului contract de finanţare/decizii de finanţare.
8. Raportul de progres se generează prin sistemul informatic MySMIS2021/SMIS2021+ de către Beneficiar şi se transmite AM PR SV Oltenia în 30 de zile de la finalizarea perioadei de raportare.
9. În cazul proiectelor de infrastructură şi al proiectelor care presupun execuţie de lucrări, raportul de progres are ca surse de informaţii posibile: jurnalul de şantier, procesele - verbale de lucrări ascunse, fazele determinante ale proiectelor, fişele de pontaj, graficele de lucrări, rapoartele de activitate şi alte documente similare.
10. În cazul proiectelor de infrastructură şi al proiectelor care presupun execuţie de lucrări, AM PR SV Oltenia poate verifica stadiul de execuţie a lucrărilor prin analizarea rapoartelor privind stadiul fizic şi valoric, comparativ cu cel programat, curba S a evoluţiei financiare şi progresul fizic, în corelare cu graficele fizice şi valorice de execuţie a lucrărilor actualizate, generate de MySMIS2021/SMIS2021 + în baza informaţiilor lunare transmise de beneficiari şi/sau contractori/subcontractori.
11. În procesul de monitorizare a proiectelor, AM PR SV Oltenia va verifica şi confirma îndeplinirea indicatorilor de etapă, în conformitate cu Planul de monitorizare a proiectului.
12. În procesul de monitorizare a proiectelor, AM PR SV Oltenia întreprinde măsuri de sprijinire a Beneficiarului pentru identificarea şi stabilirea de posibile măsuri de remediere şi aplică acţiuni şi măsuri consolidate de monitorizare, în funcţie de riscurile identificate, pentru buna implementare a contractului de finanţare, în condiţiile prevăzute de legislaţia în vigoare.
13. În situaţia nerealizării, la termen, a indicatorilor de etapă, AM PR SV Oltenia adoptă şi implementează, în funcţie de riscurile identificate, acţiuni şi măsuri de monitorizare consolidată care sunt detaliate în Condiţiile specifice ale prezentului contract de finanţare.
14. În completarea măsurilor consolidate de monitorizare, AM PR SV Oltenia poate să aplice, conform metodologiei de aplicare a OUG 23/2023, una sau mai multe dintre măsurile corective pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariţia de decalaje între progresul fizic la nivelul ţintelor asumate şi stadiul din rapoartele de progres.
15. AM PR SV Oltenia elaborează Raportul de vizită care se generează prin sistemul informatic MySMIS2021 în termen de 10 zile lucrătoare de la data vizitei efectuate la faţa locului. Raportul de vizită poate include acţiuni corective şi recomandări adresate Beneficiarului, precum şi termenele de realizare care sunt obligatoriu de respectat de către Beneficiar.
16. În procesul de monitorizare a proiectelor, AM PR SV Oltenia va urmări implementarea recomandărilor şi acţiunilor corective, pe baza rapoartelor prezentate de Beneficiar şi/sau a vizitelor la faţa locului, după caz.
17. Cu excepţia primului indicator de etapă, în cazul neîndeplinirii celorlalţi indicatori de etapă la termenele prevăzute în planul de monitorizare, actualizat prin actele adiţionale aprobate, în completarea acţiunilor şi măsurilor consolidate de monitorizare, AM PR SV Oltenia are dreptul să aplice, în funcţie de analiza obiectivă şi riscurile identificate, următoarele măsurii
18. întreruperea termenului de plată pentru cererile de plată/cererile de prefinanţare/cererile de rambursare până la îndeplinirea indicatorului de etapă, cu condiţia ca îndeplinirea indicatorului să survină în perioada prevăzută la art. 74 alin. (1) lit. b din Regulamentul (UE)1.060/2021, cu modificările şi completările ulterioare;
19. respingerea, în tot sau în parte, a cererii de plată/cererii de prefinanţare/cererii de rambursare, în condiţiile art. 25 alin. (5) din Ordonanţa de urgentă a Guvernului nr. 133/2021. dacă nu au fost transmise dovezile privind îndeplinirea indicatorului de etapă în termenul specificat la lit. a);
20. aplicarea unor penalităţi de întârziere, stabilite ca procent din valoarea cererii de plată/cererii de prefinanţare/cererii de rambursare, în funcţie de valoarea resurselor financiare prevăzute pentru îndeplinirea indicatorului de etapă raportat la valoarea respectivei cereri sau ca procent în limita a 5% din valoarea eligibilă a contractului de finanţare, în situaţia neîndeplinirii a 3 indicatori de etapă consecutivi din motive imputabile Beneficiarului/Liderului de parteneriat şi/sau partenerilor;
21. suspendarea implementării proiectului până la încetarea cauzelor obiective care afectează derularea activităţilor şi atingerea indicatorilor de etapă;
22. rezilierea contractului de finanţare de către AM PR SV Oltenia, în condiţiile prevăzute la art. 37 şi 38 din Ordonanţa de urgentă a Guvernului nr. 133/2021:

f)alte măsuri specifice, în conformitate cu prevederile naţionale şi regulamentele europene aplicabile.

1. Măsurile corective specificate la alin. (13) şi condiţiile de aplicare a acestora sunt detaliate în Condiţiile specifice ale contractului de finanţare.
2. în cazul nerealizării indicatorilor de etapă din primul an de implementare, în decurs de 6 luni de la finalizarea primului an de implementare, din motive imputabile Beneficiarului, precum şi în situaţia unor întârzieri semnificative în îndeplinirea indicatorilor de etapă care afectează substanţial sau fac imposibilă realizarea obiectivelor şi atingerea rezultatelor proiectului asumate prin contractul de finanţare, AM PR SV Oltenia poate proceda la rezilierea contractului de finanţare potrivit prevederilor art. 37 şi 38 din Ordonanţa de urgentă a Guvernului nr. 133/2021 şi recuperarea sumelor deja plătite Beneficiarului.

ARTICOLUL 14  
Forţa majoră

1. Prin forţă majoră se înţelege orice eveniment extern, imprevizibil, absolut invincibil şi inevitabil, intervenit după data semnării contractului de finanţare, care împiedică executarea în tot sau în parte a contractului de finanţare şi care exonerează de răspundere partea care o invocă. Forţa majoră se constată de o autoritate competentă.
2. Pot constitui cauze de forţă majoră evenimente cum ar fi: crize medicale pandemice, calamităţile naturale (cutremure, inundaţii, alunecări de teren), război, revoluţie, embargou, enumerarea nefiind exhaustivă. Nu este considerat eveniment de forţă majoră un eveniment asemenea celor de mai sus, care însă, fără a crea o imposibilitate de executare, face doar extrem de costisitoare executarea obligaţiilor uneia din părţi.
3. Partea care invocă forţa majoră are obligaţia de a notifica celeilalte părţi cazul de forţă majoră în termen de 10 zile lucrătoare de la data apariţiei şi de a dovedi existenţa situaţiei de forţă majoră în baza unui document eliberat sau emis de către autoritatea competentă, în termen de cel mult 15 zile lucrătoare de la data comunicării acestuia. De asemenea, are obligaţia de a comunica celeilalte părţi, în scris, încetarea situaţiei de forţă majoră, în termen de 10 zile lucrătoare de la intervenirea încetării.
4. Părţile au obligaţia de a lua orice măsuri care le stau la dispoziţie în vederea limitării consecinţelor cazului de forţă majoră.
5. Dacă partea care invocă forţa majoră nu procedează la notificarea începerii şi încetării cazului de forţă majoră, în condiţiile şi termenele prevăzute, va suporta toate daunele provocate celeilalte părţi prin lipsa notificării.
6. Executarea contractului de finanţare va fi suspendată prin decizia AM PR SV Oltenia de la data apariţiei cazului de forţă majoră pe perioada de acţiune a acesteia, fără a prejudicia drepturile ce se cuvin părţilor anterior apariţiei cazului de forţă majoră.
7. în cazul în care executarea contractului de finanţare este suspendată pentru o perioadă mai mare de 3 luni sau dacă se poate demonstra că executarea acestuia a devenit imposibilă, părţile se vor întâlni într-un termen de cel mult 10 zile lucrătoare de la expirarea perioadei de 3 luni sau de la data constatării imposibilităţii de executare a contractului de finanţare, pentru a conveni asupra modului de continuare, modificare sau încetare a contractului de finanţare. Dacă o înţelegere a părţilor asupra modului de continuare, modificare sau încetare a contractului de finanţare nu se materializează, oricare dintre părţi poate să îi notifice celeilalte părţi rezoluţiunea contractului, în mod unilateral, fără alte formalităţi şi fără dreptul de a solicita despăgubiri din acest motiv.

ARTICOLUL 15

încetarea contractului de finanţare şi recuperarea sumelor plătite necuvenit ca urmare a unor nereguli

1. Oricare dintre părţi poate decide rezilierea prezentului contract de finanţare, fără îndeplinirea altor formalităţi, în cazul neîndeplinirii culpabile de către cealaltă parte a obligaţiilor care îi revin în baza prezentului contract de finanţare.
2. AM PR SV Oltenia poate decide rezilierea prezentului contract de finanţare printr-o notificare scrisă adresată Beneficiarului, fără intervenţia instanţei sau a oricăror alte formalităţi, cu recuperarea integrală a sumelor plătite, precum şi a dobânzilor şi penalităţilor aferente potrivit dispoziţiilor legale aplicabile, în următoarele cazuri:
3. în situaţia în care Beneficiarul nu a început executarea contractului potrivit art. 7 alin. (2) din prezentul contract de finanţare;
4. în situaţia în care AM PR SV Oltenia constată că cele declarate pe propria răspundere de Beneficiar nu corespund realităţii sau documentele/autorizaţiile/avizele depuse în vederea obţinerii finanţării nerambursabile sunt false/incomplete/expirate inexacte/nu corespund realităţii;
5. dacă Beneficiarul încalcă prevederile art. 9 alin. (2) din prezentul contract de finanţare;
6. dacă se constată faptul că proiectul face obiectul unei alte finanţări din fonduri publice naţionale sau europene sau faptul că a mai beneficiat de finanţare din alte programe naţionale sau europene, pentru aceleaşi costuri în ultimii 3/5 ani, după caz;
7. în cazul neîndeplinirii indicatorilor de etapă în condiţiile prevăzute la art. 13 alin. (13) lit. e) şi alin. (15) din prezentul contract de finanţare;
8. Beneficiarul nu pune în aplicare recomandările/acţiunile corective prevăzute în rapoartele de vizită la faţa locului şi/sau rapoartele şi recomandările Autorităţii de Audit, Curţii de Conturi, Comisiei Europene/auditului Comisiei Europene sau ale Curţii Europene de Conturi în termenele şi condiţiile prevăzute în acestea;
9. în condiţiile specificate la art. 14 alin. (23) din Ordonanţa de urgentă a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021 - 2027;

Pentru proiectele de investiţii publice, inclusiv pentru cele pentru care nu este necesară obţinerea autorizaţiei de construire, dacă utilizarea clauzei rezolutorii este aplicabilă apelului de proiecte în cauză

1. în condiţiile clauzei rezolutorii prevăzute la art. 6 alin. (11) din Ordonanţa de urgentă a Guvernului nr. 23/2023. dacă este cazul (Se va introduce de către AM PR SV Oltenia doar dacă AM PR SV Oltenia a prevăzut în Ghid clauza rezolutorie.)]
2. Beneficiarul nu furnizează corect şi complet informaţiile solicitate conform art. 7 alin. (37) din prezentul contract de finanţare ori dacă informaţiile transmise se constată a fi unele false;

Pentru proiecte de infrastructură, după caz

1. dacă se constată faptul că proiectul face obiectul unei alte finanţări din fonduri publice naţionale sau europene sau faptul că a mai beneficiat de finanţare din alte programe naţionale sau europene pentru acelaşi tip de activităţi executate asupra aceleiaşi infrastructuri/aceluiaşi segment de infrastructură în ultimii 3/5 ani, după caz.
2. Decizia de reziliere a contractului de finanţare emisă de AM PR SV Oltenia prin care se individualizează sumele de restituit exprimate în moneda naţională constituie titlu de creanţă în condiţiile legii.
3. Contractul de finanţare poate înceta prin acordul părţilor, cu condiţia restituirii finanţării acordate.
4. Beneficiarul/Liderul de parteneriat, de comun acord cu partenerii, poate solicita încetarea contractului de finanţare prin acordul părţilor, când niciuna dintre părţi nu a început executarea obligaţiilor asumate prin contractul de finanţare.

ARTICOLUL 16  
Soluţionarea litigiilor

1. Părţile vor depune toate eforturile pentru a rezolva pe cale amiabilă orice neînţelegere sau dispută care poate apărea între ele în cadrul sau în legătură cu îndeplinirea contractului de finanţare.
2. în cazul în care divergenţele contractuale nu se soluţionează pe cale amiabilă, litigiul va fi soluţionat de către instanţele de judecată competente din România, în condiţiile prevăzute de Legea contenciosului administrativ nr. 554/2004. cu modificările şi completările ulterioare.

ARTICOLUL 17  
Transparenţă

1. Contractul de finanţare, inclusiv anexele sale, precum şi informaţiile şi documentele vizând executarea acestora constituie informaţii de interes public în condiţiile prevederilor Legii nr. 544/2001 privind liberul acces la informaţiile de interes public, cu modificările şi completările ulterioare, cu respectarea excepţiilor prevăzute de aceasta şi a celor stabilite prin prezentul contract de finanţare.
2. Următoarele elemente, aşa cum rezultă acestea din contractul de finanţare şi anexele acestuia, inclusiv, dacă este cazul, din notificările şi actele adiţionale prin care se aduc modificări contractului de finanţare sau anexelor sale, nu pot avea caracter confidenţial:
3. denumirea proiectului, denumirea completă a Beneficiarului şi, dacă aceştia există, a partenerilor, data de începere şi cea de finalizare ale proiectului, date de contact - minimum o adresă de e-mail şi număr de telefon - funcţionale pentru echipa proiectului; locul de implementare a proiectului - localitate, judeţ, regiune şi, dacă proiectul include activităţi care se adresează publicului, adresa exactă şi datele de contact pentru spaţiile dedicate acestor activităţi în cadrul proiectului;
4. valoarea totală a finanţării nerambursabile acordate şi intensitatea sprijinului, exprimate atât ca sumă concretă, cât şi ca procent din totalul cheltuielilor eligibile ale proiectului, precum şi valoarea plăţilor efectuate, prioritate/obiectiv specific număr apel şi cod SMIS;
5. dimensiunea şi caracteristicile grupului - ţintă şi, după caz, ale beneficiarilor finali ai proiectului;
6. informaţiile privind resursele umane din cadrul proiectului: denumirea postului, timpul de lucru;
7. rezultatele estimate şi cele realizate ale proiectului, atât cele corespunzătoare obiectivelor, cât şi cele corespunzătoare activităţilor, cu referire la indicatorii stabiliţi;
8. denumirea furnizorilor de produse, prestatorilor de servicii şi executanţilor de lucrări contractaţi în cadrul proiectului, precum şi obiectul contractului, valoarea acestuia şi plăţile efectuate;
9. elementele de sustenabilitate a rezultatelor proiectului, respectiv de durabilitate a investiţiilor în infrastructură sau producţie - informaţii conform contractului de finanţare, respectiv conform condiţiilor prevăzute în art. 65 din Regulamentul (UE) 1.060/2021.
10. Următoarele informaţii, aşa cum rezultă acestea din contractul de finanţare şi anexele acestuia, inclusiv, dacă este cazul, din actele adiţionale prin care se aduc modificări contractului de finanţare sau anexelor sale, vor fi publicate pe site-ul AM PR SV Oltenia, în condiţiile prevederilor art. 49 alin. (3) şi (4) din Regulamentul UE 1.060/2021:
11. în cazul persoanelor juridice, denumirea Beneficiarului şi, în cazul unei achiziţii, denumirea contractantului; în cazul în care Beneficiarul este o persoană fizică, prenumele şi numele;
12. denumirea proiectului;
13. scopul proiectului şi realizările preconizate sau efective ale acestuia;
14. data de începere a proiectului;
15. data preconizată sau efectivă de încheiere a proiectului;
16. valoarea totală a proiectului;
17. fondul din care se finanţează proiectul;
18. obiectivul specific vizat;
19. rata de cofinanţare a Uniunii Europene;
20. indicatorul de localizare sau datele de localizare pentru proiectul şi ţara în cauză.
21. Pentru proiectele mobile sau proiectele care acoperă mai multe locuri se publică pe site-ul AM PR SV Oltenia şi localizarea Beneficiarului, atunci când acesta este o persoană juridică, sau nivelul de regiune NUTS 2, atunci când Beneficiarul este o persoană fizică.

ARTICOLUL 18 Confidenţialitate

1. Părţile convin prin prezentul contract asupra existenţei şi duratei caracterului confidenţial al documentelor, secţiunilor, respectiv informaţiilor din proiect a căror publicare ar putea aduce atingere principiului concurenţei loiale, respectiv proprietăţii intelectuale ori altor dispoziţii legale aplicabile.
2. Părţile înţeleg să utilizeze informaţiile contractuale doar în scopul de a-şi îndeplini obligaţiile din prezentul contract de finanţare.
3. AM PR SV Oltenia, Beneficiarul şi, după caz, Liderul de parteneriat şi partenerii sunt exoneraţi de răspunderea pentru dezvăluirea de documente sau informaţii stabilite de părţi ca fiind confidenţiale dacă:
4. informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire;

sau

1. partea a fost obligată în mod legal să dezvăluie informaţia;

sau

1. informaţia devine notorie/publică.

ARTICOLUL 19

Protecţia şi prelucrarea datelor cu caracter personal

1. Beneficiarul/Liderul de parteneriat şi partenerii, după caz, îşi exprimă acordul cu privire la prelucrarea, stocarea şi arhivarea datelor rezultate pe parcursul derulării contractului de finanţare, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislaţiei naţionale şi europene aplicabile.
2. Prezentul contract de finanţare reprezintă un acord ferm pentru părţi în ceea ce priveşte gestionarea şi prelucrarea datelor cu caracter personal primite în vederea îndeplinirii obligaţiilor contractuale, în condiţiile specificate la art. 4 din Regulamentul (UE) 1.060/2021 şi în conformitate cu Regulamentul (UE) 679/2016 şi Legea nr. 190/2018, cu modificările şi completările ulterioare.
3. Datele cu caracter personal ale grupului - ţintă şi, după caz, ale beneficiarilor finali ai proiectului, ale resurselor umane din cadrul proiectului şi ale subcontractanţilor nu pot fi prelucrate şi publicate, pentru informarea publicului, decât cu informarea prealabilă a acestora asupra scopului prelucrării sau publicării şi obţinerea consimţământului acestora, în condiţiile legii.
4. Măsurile de interoperabilitate, schimbul de date, prelucrarea datelor cu caracter personal se realizează de către autorităţile implicate în gestionarea fondurilor europene, în temeiul art. 4 din Regulamentul (UE) 1.060/2021, exclusiv în legătură cu cererea de finanţare, contractul, în limitele de responsabilitate şi pentru exercitarea responsabilităţilor şi atribuţiilor care le revin în implementarea şi managementul programelor finanţate în cadrul politicii de coeziune 2021 - 2027, care fac obiectul Ordonanţei de urgentă a Guvernului nr.23/2023.
5. Autoritatea de management utilizează programul informatic conform Cartei ARACHNE și este obligată să conformeze reglementărilor naţionale şi europene în materie de protecţie a datelor.
6. Datele beneficiarului, disponibile în bazele de date externe, vor fi prelucrate în vederea identificării indicatorilor de risc atât în procesul de evaluare/selecţie a proiectelor cât şi pe parcursul derulării acestora în cadrul verificărilor de management, în scopul îndeplinirii activităţilor specifice, cu respectarea prevederilor legale.
7. Datele din sistemul informatic sunt exportate în ARACHNE acoperind toate etapele în care s-ar aplica ARACHNE, inclusiv verificarea la depunerea proiectelor.
8. Beneficiarul îşi exprimă acordul cu privire la utilizarea şi prelucrarea datelor cu caracter personal de către autoritatea de management/auditori, în cadrul verificărilor de management/audit, inclusiv prin utilizarea sistemului informatic ARACHNE, în scopul îndeplinirii activităţilor specifice, cu respectarea prevederilor legale.
9. Decizia de utilizare a instrumentului ARACHNE, activităţile pentru care instrumentul ARACHNE este utilizat sunt specificate în procedurile operaţionale privind gestionarea conturilor de acces ale Autorităţii de Management.

ARTICOLUL 20  
Publicarea datelor

In situaţia în care informaţiile de la art. 17 alin (2) reprezintă informaţii cu caracter personal, Beneficiarul/Liderul de parteneriat şi partenerii îşi vor da acordul cu privire la publicarea acestora şi vor face dovada îndeplinirii obligaţiei prevăzute la art. 19 alin. (2) şi (3) din prezentul contract de finanţare.

ARTICOLUL 21  
Comunicarea

1. întreaga comunicare dintre AM PR SV Oltenia şi Beneficiar legată de prezentul contract de finanţare se va face, în scris, exclusiv prin MySMIS2021.
2. In mod excepţional, în eventualitatea unui caz de forţă majoră, a funcţionării defectuoase a sistemului informatic MySMIS2021/sMIS2021+ sau a întreruperii legăturii cu acesta pentru o perioadă care depăşeşte o zi lucrătoare în ultima săptămână înainte de termenul - limită obligatoriu pentru transmiterea prin sistemul informatic a documentelor sau timp de 5 zile lucrătoare consecutive în alte perioade, schimbul de informaţii între AM PR SV Oltenia şi Beneficiar poate avea loc prin e-mail şi/sau pe suport hârtie, la următoarele adrese:
3. pentru Beneficiar: (inclusiv adresă poştală, adresă e-mail);
4. pentru AM PR SV Oltenia: Aleea Teatrului, nr.1, localitatea Craiova, judeţul Dolj, România, cod poştal 200402, telefon +40351802770, fax. +40351463966; +40351463967, poştă electronică office@adroltenia.ro/www.adroltenia.ro.
5. AM PR SV Oltenia poate comunica precizări referitoare la modele şi formate de formulare care pot fi utilizate pentru aplicarea prevederilor prezentului contract de finanţare.

ARTICOLUL 22  
Legea aplicabilă şi limba utilizată

1. Legea care guvernează contractul de finanţare şi în conformitate cu care este interpretat este legea română şi regulamentele europene direct aplicabile.
2. Limba acestui contract de finanţare este limba română.

ARTICOLUL 23

Prevederi privind ajutorul de stat **Ide minimis**

(Dacă este cazul, pentru proiectele care implică măsuri de natura ajutorului de stat/de minimis)

Condiţiile privind acordarea, utilizarea şi recuperarea ajutorului de stat/de minimis sunt prevăzute în anexa nr. 5 - Reguli aplicabile ajutorului de statIde minimis acordat, la prezentul contract de finanţare.

ARTICOLUL 24  
Anexele contractului de finanţare

Următoarele documente sunt anexe la prezentul contract de finanţare şi constituie parte integrantă a acestuia, având aceeaşi forţă juridică:

1. anexa nr. 1 - Cererea de finanţare;
2. anexa nr. 2 - Planul de monitorizare a proiectului;
3. anexa nr. 3 - Graficul cererilor de prefinanţare/plată/rambursare;
4. anexa nr. 4 - Acordul de parteneriat încheiat între Liderul de parteneriat şi parteneri (dacă este cazul);
5. anexa nr. 5 - Reguli aplicabile ajutorului de stat/de minimis acordat (dacă este cazul, conform schemei aprobate);
6. anexa nr. 6 - Condiţii specifice ale contractului de finanţare (dacă este cazul).

Anexele nr. 3. 4. 5. 6 au formatul stabilit de AM PR SV Oltenia în funcţie de specificul programului sau al apelului de proiecte.

ARTICOLUL 25  
Clauze rezolutorii şi suspensive

1. Prezentului contract de finanţare nu i se aplică clauza rezolutorie prevăzută la art. 6 alin. (11) din Ordonanţa de urgentă a Guvernului nr. 23/2023.

ARTICOLUL 26  
Dispoziţii finale

1. Condiţiile generale ale prezentului contract de finanţare se completează cu Condiţiile specifice adoptate prin decizia ordonatorului principal de credite al AM PR SV Oltenia /conducătorul AM PR SV Oltenia, după caz, care se constituie în anexa nr. 6 la prezentul contract de finanţare.
2. Prin Condiţiile specifice, AM PR SV Oltenia completează şi, după caz, detaliază modul de aplicare a Condiţiilor generale ale prezentului contract de finanţare.
3. Condiţiile specifice ale contractului de finanţare prevalează faţă de Condiţiile generale, precum şi asupra celorlalte anexe, dar nu pot conţine prevederi contrare legislaţiei naţionale şi europene aplicabile.
4. Pentru buna implementare şi management al proiectului, AM PR SV Oltenia pune la dispoziţia Beneficiarului/Liderului de parteneriat şi partenerilor, după caz, Manualul Beneficiarului, în condiţiile prevederilor art. 16 din Ordonanţa de urgentă a Guvernului nr. 23/2023.
5. Prezentul contract de finanţare se încheie într-un singur exemplar, este semnat electronic de toate părţile şi transmis prin sistemul MySMIS2021.

|  |  |
| --- | --- |
| Pentru Autoritatea de management | Pentru Beneficiar |
| Numele:  Funcţia: | Numele: |
| Semnătura: | Funcţia: |
| Data: | Semnătura: |
|  | Data: |

1. TVA care nu se încadrează în prevederile art. 9 alin. (1) sau (2) din Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021 - 2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă.
2. Aceste prevederi sunt detaliate în clauzele specifice.

SUMAR:

* ANEXA Nr. 1 Cererea de finanţare
* ANEXA Nr. 2 Plan de monitorizare - format - cadru
* ANEXA Nr. 3 Graficul cererilor de prefinanţare/plată/rambursare
* ANEXA Nr. 4 Acordul de parteneriat
* ANEXA Nr. 5 Condiţiile de acordare a ajutorului de statIde minimis
* ANEXA Nr. 6 Condiţii specifice ale contractului de finanţare

***ANEXA Nr. 1***

Cererea de finanţare

Se ataşează cererea de finanţare aprobată.

***ANEXA Nr. 2***

**Plan** de monitorizare - format - cadru

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr.  crt. | Indicator de etapă/ cod  indicator | Tip indicator de etapă  (calitativ/cantitativ/  valoric) | Descriere | Criteriu  de  validare | Termen  de  realizare | Documente/ Dovezi care probează îndeplinirea criteriilor | Ţintă  finală  indicator  de  realizare | Ţintă finală indicator de rezultat |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

***ANEXA Nr. 3***

Graficul cererilor de prefinanţare/plată/rambursare

Se ataşează Graficul cererilor de prefinanţare/plată/rambursare generat de sistemul informatic MySMIS 2021.

***ANEXA Nr. 4***

Acordul de parteneriat

Se ataşează Acordul de parteneriat semnat, dacă este cazul.

***ANEXA Nr. 5***

Condiţiile de acordare a ajutorului de stat**/de minimis**

*Se ataseaza pentru fiecare apel de proiecte care implica schema de ajutor de stat/de minimis, daca este cazul*

***ANEXA Nr. 6***

Condiţii specifice ale contractului de finanţare

Secţiunea I - Condiţii specifice aplicabile Programului Regional 2021-2027

Pentru apelul de proiecte cu numărul ................... .

**Precizările prealabile**

Prezentul contract de finanţare stabileşte cadrul juridic general în care se va desfăşura relaţia contractuală dintre AM şi Beneficiar. Raporturile juridice dintre AM şi Beneficiar vor fi guvernate de prezentul Contract de finanţare.

**Articolul 1**

1. În aplicarea **Art. 24 lit. (a) din Condițiile Generale**, prin **Cererea de Finanțare**, **Anexa 1 la contract**, se va înțelege inclusiv Cererea de finanțare inițială și revizuită în scopul etapizării, precum și toate documentele solicitate/transmise în perioada de evaluare 1.

**Articolul 1’ Modificarea Art.2 alin.(2) „Durata contractului” astfel:**

1. Perioada de implementare a proiectului poate fi prelungită prin acordul părţilor, în conformitate cu prevederile art. 10, cu încadrare în perioada de implementare maximă stabilită în Ghidul solicitantului, dacă a fost prevăzută, fără ca aceasta să depăşească data de 31 decembrie 2025.

**Articolul 1’’ Completarea Art.3 „Valoarea contractului de finantare” cu urmatoarele:**

(2’) Valoarea contractului de finanțare in sensul ca, valoarea totala a contractului poate fi ajustata după rambursarea tuturor cheltuielilor aferente etapei I, prin încheierea unui act adițional la prezentul contract de finanțare.

**Articolul 1’’’** **Completarea Art.4 Contractul de finantare "Eligibilitatea cheltuielilor, Condiţii generale, cu urmatoarele:**

(1) Cheltuielile sunt considerate eligibile dacă sunt în conformitate cu:

1. Regulamentul 1060(UE)2021 al Parlamentului European si al Consiliului de stabilire a dispozitiilor comune privind Fondul european de dezvoltare regionala, Fondul social european Plus, Fondul de coeziune, Fondul pentru o tranzitie justa si Fondul european pentru afaceri maritime, pescuit, si acvacultura si de stabilire a normelor financiare aplicabile acestor fonduri precum si Fondul pentru azil, migratie si integrare, Fondului pentru securitate internasi Instrumentului de sprijin financiar pentru managementul frontierelor si politica de vize,
2. Regulamentul (UE) 2021/1058 AL PARLAMENTULUI EUROPEAN ȘI AL CONSILIULUI din 24 iunie 2021 privind Fondul european de dezvoltare regională și Fondul de coeziune

Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012

Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027,

Decizia CE nr.C(2022) 7441/14.10.2022 privind aprobarea programului „Sud-Vest Oltenia” pentru sprijin din partea Fondului european de dezvoltare regionala in cadrul obiectivului „Investitii pentru ocuparea fortei de munca si crestere economica” pentru regiunea Sud-Vest Oltenia din Romania CCI 2021RO16RFPR006;

1. Hotărârea Guvernului nr. 873/2022 pentru stabilirea cadrului legal privind eleigibilitatea cheltuielilor efectuate de beneficiari in cadrul operatiunilor finantate in perioada de programare 2021-2027 prin Fondul european de dezvoltare regională, Fondul social european Plus , Fondul de coeziune si Fondul pentru o tranzitie justa,
2. OUG 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă,
3. HG 829/2022 pentru aprobarea Normelor metodologice de aplicare a OUG 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă,
4. OUG 23/2023 privind instituirea unor masuri de simplificare si digitalizare pentru gestionarea fondurilor europene aferente Politicii de coeziune 2021-2027,
5. Decizia Directorului General al Autoritatii de Management pentru Programul Regional Sud-Vest Oltenia 2021-2027 nr. ......../.................................... privind aprobarea Ghidului ”...................................................................................................”

(2) Nedetectarea de către AM a neconformităților cu ocazia încheierii actelor adiționale și respectiv

notificărilor efectuate de către beneficiar nu împietează asupra dreptului AM de a declara ulterior neeligibile

cheltuielile efectuate cu nerespectarea prevederilor legale în vigoare și/sau de a aplica corecţii

financiare/reduceri procentuale, ca urmare a verificării cererilor de rambursare/plată.

**Articolul 2** **Modificarea Art.6 alin.(3) „Rambursarea/Plata cheltuielilor” aferente Condiţiilor generale privind rambursarea/plata cheltuielilor:**

(3)Autorizarea cheltuielilor/Efectuarea plăţilor se realizează de către AM PR SV Oltenia, în condiţiile prevăzute în legislaţia aplicabilă şi cu respectarea planului de monitorizare a proiectului, prevăzut în anexa nr. 2 la prezentul contract de finanţare, sub rezerva sau în limita disponibilităţilor, iar în cazul insuficienţei fondurilor, procesul de plată se va suspenda până când conturile AM PR SV Oltenia vor fi alimentate cu sumele aferente fondurilor necesare. In cazul suspendării procesului de plată, Beneficiarul poate să solicite suspendarea sau prelungirea implementării proiectului, pentru aceeaşi perioadă, fără a depăşi perioada de 31 decembrie 2025.

**Articolul 2’** **Completarea Art.5 si Art.6 Mecanismul prefinantarii/Rambursarea/Plata cheltuielilor aferente Condiţiilor generale privind rambursarea/plata cheltuielilor:**

(1) Dacă Beneficiarul nu transmite la AM o cerere de rambursare finală în termen de maxim 60 (şaizeci) de zile calendaristice de la expirarea perioadei de implementare prevăzută la art. 2 alin. (2) din Condiții Generale, acesta este considerat decăzut din dreptul de a solicita această rambursare, de la data expirării termenului de 60 de zile, fără a fi necesară nicio notificare sau îndeplinirea oricăror altor formalităţi de către AM.

(2) La depunerea cererii de rambursare/plată, pentru a evita dubla finanţare, beneficiarii/partenerii de finanţare din cadrul proiectelor finanţate în perioada de programare 2021 – 2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă au obligaţia depunerii la autoritatea de management sau organismul intermediar, după caz, a unei declaraţii pe propria răspundere din care să rezulte că valoarea TVA aferente cheltuielilor corespunzătoare achiziţiilor de la furnizori, prestatori, antreprenori, cuprinse în cererea de rambursare/plată, nu a fost şi nu va fi solicitată la rambursare conform legislaţiei naţionale în domeniul fiscal, denumită "Declaraţie privind eligibilitatea TVA în cazul operaţiunilor al căror cost total este mai mic de 5.000.000 euro (inclusiv TVA)" sau a unei declaraţii pe propria răspundere din care să rezulte caracterul nerecuperabil al taxei pe valoarea adăugată aferente cheltuielilor eligibile, cuprinse în cererea de rambursare/plată, denumită "Declaraţia privind eligibilitatea TVA aferente cheltuielilor efectuate în cadrul operaţiunii al cărei cost total este mai mare de 5.000.000 euro (inclusiv TVA)", anexate la ghidul solicitantului conform Ordinului 4013/2023.

(3) Prin exceptie de la prevederile art. 4, alin 1, din contractele de finantare, in cazul cererilor de plata depuse in perioada de implementare pentru care beneficiarii nu au primit sumele necesare efectuarii platilor de la AM PR in perioada de implementare, beneficiarii vor putea efectua plata dupa sfarsitul perioadei de implementare a proiectului, dar nu mai tarziu de 31.12.2025. Cererea de rambursare aferenta finala va fi depusa cu respectarea prevederilor art. 22, alin 10 din OUG 133/2021.

(4) Beneficiarul are obligația de a realiza toate plățile aferente bunurilor, serviciilor și lucrărilor achiziționate în cadrul proiectului, prin virament bancar, cu exceptia costurilor de deplsare si cheltuielilor salariale.

(5) Cererile de prefinanțare/rambursare/plată, inclusiv cererea de rambursare finală se depun de către beneficiar în perioada de implementare a proiectului, conform Anexei 3 la Contractul de finanțare - Graficul de depunere a cererilor de prefinanțare/ plată/ rambursare.

(6) Prin excepție, pentru proiectele a căror dată de finalizare a perioadei de implementare coincide cu ultima zi de eligibilitate a cheltuielilor aferentă perioadei de programare 2021-2027, depunerea cererilor de rambursare finale de către beneficiar, respectiv verificarea, autorizarea și efectuarea plăților de către AM PR SV Oltenia , se va reglementa de către AM PR SV Oltenia prin instrucțiuni specifice.

(7) Autorizarea cererilor de prefinanțare/rambursare/plată/restituire/recuperarea sumelor încasate necuvenit de către beneficiar și efectuarea plăților de către AM PR SV Oltenia se realizează conform prevederilor legale aplicabile și conform instrucțiunilor emise de AM PR SV Oltenia.

(8) În cazurile în care, în perioada de implementare și/sau durabilitate, sunt afectate condițiile de eligibilitate și/sau cerințele obligatorii impuse prin contractul de finanțare, beneficiarul are obligația de restituire a finanțării primite și a dobânzilor, penalităților aferente.

(9) În cazul proiectelor care nu intră sub incidența ajutorului de stat, dacă pe perioada procesului de evaluare, selecție, contractare, implementare și durabilitate, instituțiile abilitate în verificarea, auditarea, controlul implementării PR SV Oltenia 2021 – 2027 decid că activitățile asumate de către solicitant ca nesupunându-se regulilor ajutorului de stat, de fapt intră sub incidența ajutorului de stat, solicitantul/beneficiarul își asumă riscul returnării cheltuielilor aferente activităților în cauză prin recuperarea ajutorului de stat şi a dobânzilor aferente, în conformitate cu legislația în vigoare, inclusiv declararea ca neeligibil a proiectului, dacă situația o impune.

(10) Recuperarea sumelor plătite în mod necuvenit se va efectua în condițiile prevăzute în Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrațiune și integrare, Fondului pentru securitate internă și Instrumentului de sprijin financiar pentru managementul frontierelor și politica de vize.

**Articolul 3 Completarea Art.7 Drepturile si obligatiile Beneficiarului din Condiţii generale aferente Contractului cu alte drepturi si obligaţii ale Beneficiarului**:

1. Beneficiarul se obligă să implementeze Proiectul pe propria răspundere în conformitate cu prevederile prezentului Contract de finanţare (inclusiv anexele acestuia) şi ale legislaţiei europene şi naţionale în vigoare. Beneficiarul va fi singurul răspunzător în faţa AM pentru îndeplinirea obligaţiilor asumate prin Contractul de finanţare, pentru implementarea Proiectului şi pentru realizarea activităţilor, indicatorilor si obiectivelor acestuia, prevăzute în Anexa 1 (unu) - Cererea de finanţare. În acest sens, Beneficiarul are obligaţia de a respecta calendarul activităţilor si achiziţiilor publice, prevăzute în cererea de finanţare, precum si de a asigura un management eficient al proiectului prin asigurarea resurselor umane şi materiale necesare implementării acestuia.
2. Beneficiarul declară si se angajează, irevocabil şi necondiţionat, să utilizeze finanţarea exclusiv cu respectarea termenilor şi conditiilor Contractului de finanţare.
3. Beneficiarul are obligaţia de a respecta instrucţiunile emise de AM.
4. Beneficiarul se obligă să nu dezmembreze bunurile imobile fără acordul AM solicitat în scris şi cu respectarea prevederilor prezentului Contract de finanţare privind modificarea si completarea acestuia.
5. Beneficiarul se obligă să nu înstrăineze obiectele/bunurile, fie ele mobile sau imobile până la finalul perioadei de durabilitate prevăzută la art. 2, alin. (5) si (6) din Condiţii generale, dar poate ipoteca obiectele/bunurile, fie ele mobile sau imobile finanţate prin prezentul Contract de finanţare, cel mult până la valoarea totală a proiectului, cu respectarea prevederilor legale în vigoare, astfel:
6. în perioada de implementare a activităţilor efectuate după semnarea Contractului de finanţare, exclusiv în scopul realizării proiectului.
7. în perioada de durabilitate a proiectului, aşa cum aceasta este prevăzută la articolul 2, alin. (5) si (6), din Condiţiile generale, după caz, exclusiv pentru asigurarea sustenabilităţii investiţiei.

(5’) în cazul unui contract de ipotecă, Beneficiarul are obligația de a transmite la AM PR SV Oltenia o copie legalizată a extrasului de carte funciară cu mențiunea înregistrării ipotecii, în termen de 30 zile lucrătoare de la efectuarea înregistrărilor în Registrul de carte funciară.

1. În cazul în care se aplică prevederile alin. (5) ale prezentului articol, în scopul obţinerii unui credit, Beneficiarul are obligaţia de a utiliza exclusiv contul creditului (sau contul ataşat al creditului) pentru plata contractelor de servicii, furnizare, execuţie de lucrări necesare pentru implementarea proiectului.
2. În cazul nerespectării obligaţiilor prevazute la alin. (5), interesele AM se prezumă a fi vătămate din cauza îngreunării unei eventuale executări silite, Beneficiarul datorând AM daune interese cu titlu de clauză penală în cuantum egal cu valoarea finanţării nerambursabile acordate, la care se adaugă dobânda legală aferentă.
3. Beneficiarul are obligaţia de a nu întreprinde nici o acţiune de natură a afecta condiţiile de construire/exploatare asupra infrastructurii (teren si/sau clădire) aferente proiectului până la finalizarea perioadei de durabilitate prevăzută la art. 2, alin. (5) si (6) din Condiţiile generale.
4. Beneficiarul are obligaţia de a respecta Anexa 3 (trei) - Graficul cererilor de prefinanţare/plata/rambursare a cheltuielilor privind estimarea depunerii cererilor de rambursare/plată, precum si de actualizare a acestuia în funcţie de sumele decontate.
5. Beneficiarul are obligaţia de a întocmi şi transmite către AM, conform Graficul cererilor de prefinanţare/plata/rambursare, inclusiv a documentelor justificative aferente .
6. Cererile de rambursare/ plată, rapoartele de progres, notificările, precum şi orice alt document oficial transmis AM pentru implementarea Proiectului vor fi semnate de către reprezentantul legal al Beneficiarului sau de către persoana împuternicită în acest sens, de către acesta, în conformitate cu prevederile legale în vigoare.

Beneficiarul are obligaţia de a întocmi şi transmite către AM, rapoarte de progres, trimestrial şi/sau ori de câte ori AM solicită aceasta, pe întreaga perioadă de valabilitate a contractului de finanțare, definită la art 2 alin 4 din Condiții Generale. De asemenea, beneficiarul va transmite la cererea AM orice alte

raportări/documente/informații, în formatul solicitat, pe perioada anterior menționată

1. Beneficiarul trebuie să ia măsuri pentru obţinerea tuturor avizelor/autorizaţiilor/ acreditărilor/ licenţelor/etc. necesare pentru realizarea activităţilor prevăzute în cadrul prezentului Contract de finanţare, precum şi pentru desfăşurarea în condiţii legale a activităţii sale.
2. Beneficiarul are obligatia de a asigura arhivarea electronică a documentaţiei aferente proiectului ce face obiectul prezentului Contract de finanţare si de a o transmite AM la solicitarea acestuia.
3. Beneficiarul are obligaţia de a asigura disponibilitatea şi prezenţa personalului implicat în implementarea Proiectului, precum şi a managerului Proiectului verificat sau auditat, pe întreaga durată a verificărilor.
4. Beneficiarul are obligaţia de a realiza, la termenele specificate, toate măsurile incluse în planurile de acţiune pentru implementarea recomandărilor rezultate ca urmare a misiunilor de audit ale Comisiei Europene şi/sau ale Autorităţii de Audit de pe lângă Curtea de Conturi a României, astfel cum aceste planuri de acţiune sunt agreate cu AM.
5. Nerespectarea de către Beneficiar a prevederilor legislaţiei naţionale/europene aplicabile în domeniul achiziţiilor conduce la neeligibilitatea cheltuielilor astfel efectuate sau la aplicarea de corecţii financiare/reduceri procentuale conform legislaţiei în vigoare.
6. Beneficiarul îşi asumă obligaţia de a furniza AM orice document sau informaţie, în termenul solicitat, în vederea realizării evaluării Programului Regional şi/sau a Proiectului implementat. Cu acordul AM, rezultatul evaluării poate fi pus la dispoziţia Beneficiarului.
7. Pentru neîndeplinirea angajamentelor privind măsurile de îmbunătăţire a calităţii mediului înconjurător si de creştere a eficienţei energetice si/sau de asigurare a egalităţii de sanse si tratament, facilităţi / adaptarea infrastructurii pentru accesul persoanelor cu dizabilităţi, pentru care proiectul a fost punctat în cadrul procesului de evaluare tehnică si financiară, AM poate rezilia unilateral contractul si recupera finanţarea nerambursabilă acordată în condiţiile prezentului Contract de finanţare.
8. Dacă investiţia propusă în cererea de finanţare prevede angajarea de persoane din categorii defavorizate, Beneficiarul va demonstra angajarea persoanelor din această categorie sau numai in conditii obiective si bine justificate beneficiarul va notifica AM cu privire la imposibilitatea realizarii acestei activitati, până la finalizarea perioadei de implementare.
9. Analizând respectarea prevederilor alin. 19 al prezentului articol, AM poate decide rezilierea unilaterală a contractul si recuperarea finanţării nerambursabile acordate în condiţiile prezentului Contract de finanţare.
10. Beneficiarul are obligatia ca, in toate demersurile intreprinse in scopul implementarii proiectului, sa respecte prevederile referitoare la ajutorul de stat/minimis.
11. Beneficiarul are obligaţia de a notifica AM, in termen de maxim 10 zile lucrătoare de la finalizarea contractului/contractelor de achiziţie, cu privire la suma cu care s-a finalizat implementarea respectivului contract/ respectivelor contracte în vederea dezangajării fondurilor în conformitate cu prevederile prezentului Contract de finanţare.
12. Beneficiarul are obligatia de a respecta Anexa 1 la Ordinul MIPE nr.4008/23.10.2023.

Obligatii prevazute in Anexa 15 – OBLIGATII BENEFICIAR IN VEDEREA ETAPEZARII, respectiv:

1. De a continua implementarea proiectului în etapa a II-a cu menținerea indicatorilor, rezultatelor și obiectivelor așa cum sunt prevăzute în Anexa 2 (doi) - Cererea de finanţare la prezentul contract, în scopul realizării lor integrale, până la termenul final de implementare indicat în contractul de finanțare a celei de-a II-a etape.
2. De a notifica în atenția OI/AM sumele cu care proiectul se finalizează, ca etapă I, în cadrul POR 2014-2020, în maxim 5 zile lucrătoare după plata cererii finale de rambursare, conform modelului comunicat de AMPOR/OI în acest sens.
3. De a solicita și obține un acord prealabil din partea AMPOR, în condițiile în care Beneficiarul intenționează să solicite modificarea/completarea/clarificarea indicatorilor, rezultatelor și/sau obiectivelor proiectului, la nivelul contractului de finanțare ce va fi încheiat pentru finanțarea etapei a II-a a acestuia în perioada de programare 2021-2027.
4. De a transmite în atenția OI/AMPOR, la intervalele stabilite în vederea raportării în cadrul contractului de finanțare a etapei a II-a a proiectului, un exemplar/informațiile incluse în raportul de progres aferent acestui contract, precum și raportarea aferentă indicatorilor de etapă, alături de documentele suport relevante. Comunicarea se va realiza prin încărcarea în SMIS 2014+/SMIS Minimal/prin e-mail, în aceleași condiții ca și pe parcursul implementării proiectului în etapa I de implementare.
5. De a comunica în atenția OI/AMPOR, ori de câte ori AM / OI solicită aceasta, în termenul indicat, orice alte raportări/documente/informații legate de implementarea proiectului, în formatul solicitat.
6. De a acorda dreptul de acces la locurile și spațiile unde se implementează proiectul, inclusiv acces la sistemele informatice care au legătură directă cu proiectul, și să pună la dispoziție documentele solicitate privind gestiunea tehnică și financiară a proiectului, în aceleași condiții ca și la etapa I de implementare, la solicitarea OI/AMPOR, în termenele și condițiile indicate.
7. De a înștiința OI/AMPOR, în termen de 5 zile lucrătoare de la apariție, asupra oricărei situații care împiedică/întârzie în mod semnificativ/pune în discuție finalizarea proiectului și atingerea indicatorilor, rezultatelor și obiectivelor propuse.
8. De a returna AMPOR, în termenele solicitate, finanțarea nerambursabilă primită pentru implementarea etapei I, alături de dobânzile/penalitățile aferente, dacă este cazul, în situația nefinalizării etapei a II-a a proiectului, respectiv în cazul neatingerii indicatorilor, rezultatelor și obiectivelor propuse, sau în cazul nerespectării obligațiilor aferente perioadei de durabilitate a proiectului, conform prevederilor contractului de finanțare și legislației aplicabile.
9. De a realiza, la termenele specificate de AMPOR, toate măsurile pentru implementarea recomandărilor rezultate ca urmare a misiunilor de audit ale instituțiilor abilitate în acest sens, precum și de a pune în practică recomandările OI/AM în legătură cu acest proiect, în scopul atingerii indicatorilor, rezultatelor și obiectivelor propuse în cadrul proiectului.
10. De a include/actualiza, după caz, în SMIS 2014+, informațiile privind stadiul implementării activităților aferente etapei a II-a și atingerii indicatorilor, rezultatelor și obiectivelor propuse în cadrul proiectului, prin încărcarea în SMIS 2014+/SMIS Minimal, în aceleași condiții ca și pe parcursul implementării proiectului în etapa I de implementare.
11. De a respecta și răspunde în termen oricărei alte solicitări AMPOR legată de implementarea proiectului și atingerea indicatorilor, rezultatelor și obiectivelor propuse în cadrul acestuia.
12. De a respecta Instrucțiunile AMPOR emise în legătură cu proiectele etapizate.
13. Toate aceste obligații se mențin atât pe parcursul implementării etapei a II-a, cât și în perioada de durabilitate a proiectului, care începe să curgă de la momentul efectuării plății finale aferente activităților desfășurate în etapa a II-a.

(24)Conform prevederilor Regulamentului (UE) nr. 2021/1060, art. 50, beneficiarii proiectelor cu finanțare europeană au obligația de a comunica sprijinul obținut și de a asigura vizibilitatea acestuia, inclusiv a rezultatelor obținute. Astfel, beneficiarii proiectelor finanțate din fonduri europene trebuie să informeze publicul larg cu privire la contribuția obținută din partea fondurilor și trebuie să se asigure că beneficiarii finali ai proiectului/persoanele care participă la proiecte au fost informați/informate cu privire la finanțarea europeană.

Este obligatorie realizarea unor activități de comunicare și vizibilitate aferente proiectului, în conformitate cu Ghidul de Identitate Vizuală - Vizibilitate, transparenţă şi comunicare în perioada de programare 2021-2027, aprobat prin ordinul MIPE nr. 5.744/2023, cu Manualul de Identitate Vizuală al Programului Regional Sud-Vest Oltenia 2021-2027 și cu prevederile contractuale.

Beneficiarii proiectelor finanțate în cadrul PR SV Oltenia au obligația respectării următoarelor cerințe:

**- Elementele de identitate vizuală** **aplicabile pentru proiectele etapizate** care trebuie afișate pe toate materialele/instrumentele de comunicare și vizibilitate realizate în cadrul proiectelor sunt:

* emblema UE, însoțită de declarația de finanțare „Cofinanțat de Uniunea Europeană”;
* Logo UE însoțit de sintagma Fondul European de Dezvoltare Regionala
* sigla Guvernului României;
* sigla Programului Regional Sud-Vest Oltenia;
* Logo Program Operațional Regional 2014-2020
* Logo Instrumente Structurale
* sigla ADR Sud-Vest Oltenia;
* sigla beneficiarului, dacă există;
* sloganul programului: Dezvoltăm Oltenia!

**-Activitățile obligatorii de comunicare și vizibilitate**, aplicabile proiectelor, sunt:

* **Publicarea unor comunicate de presă** - la începutul contractului și la finalizare, pe prima pagină a site-ului propriu si a unui comunicat/anunț de presă în orice alt mediu de comunicare cu vizibilitate mare pentru publicul larg (presă scrisă tipărită locală/regională/națională, publicații online etc);
* Afișarea pe **site-ul oficial și/sau pe contul/conturile de social media al/ ale beneficiarului** (dacă un astfel de site/pagină există), a unei descrieri actualizate (etapa I si etapa II) a proiectului proporțională cu nivelul finanțării primite, inclusiv a scopurilor și rezultatelor acestuia, evidențiind sprijinul financiar din partea UE. Beneficiarul care are site propriu trebuie să creeze în cadrul acestuia o subpagină dedicată proiectului în care să posteze informații actualizate despre implementarea proiectului
* Aplicarea de **autocolante/plăcuțe** pe mașini unelte (echipament industrial) /utilaje (inclusiv agricole) /mijloace de transport de orice fel, daca acestea nu au fost achiziționate in etapa I.
* În cazul proiectelor pentru care **valoarea totală nu depășește 500.000 euro** se va expune cel puțin un **afiș** cu dimensiunea minimă A3 sau un afișaj electronic echivalent. Afișul va cuprinde elemente de identitate vizuala atât pentru perioada 2014-2020 cat si pentru perioada 2021-2027.
* În cazul proiectelor pentru care **valoarea totală depășește 500.000 euro**, beneficiarul are obligația de a monta **plăci sau panouri**, (care va cuprinde elemente de identitate vizuala atât pentru perioada 2014-202 cat si pentru perioada 2021-2027) după cum urmează:
  + Pentru proiecte de investiții în infrastructură (ex. infrastructură urbană și mobilitate, spații verzi, lucrări de construcții, reabilitare, modernizare, extindere etc., care pot conține și dotări), va fi montată minimum o placă sau un panou într-o locație/ în locații în care este asigurată o bună vizibilitate pentru public.
  + Pentru proiectele care cuprind **investiții în infrastructura de transport** (drumuri județene) se vor instala minimum 3 panouri față/verso în locațiile care asigură cea mai bună vizibilitate de pe parcursul segmentului de drum aferent proiectului.
  + Dimensiunea panourilor este de minimum L 2m x h 1,5m și cea a plăcilor de L 0,8m x h 0,5 m.
  + Pentru proiectele de **achiziție de bunuri și/sau servicii** va fi instalat un panou sau o placă cu dimensiunea de minimum L 0,8m x h 0,5 m.
  + Beneficiarii au obligația amplasării plăcilor/panourilor la începerea implementării fizice a proiectului sau la instalarea echipamentelor.
  + Panourile/plăcile trebuie să rămână montate permanent.
* Realizarea **unui portofoliu de fotografii** pe parcursul desfășurării proiectului pentru a ilustra evoluția acestuia.

**În cazul proiectelor cu o valoare totală mai mare de 10 milioane euro și a celor finanțate în cadrul operațiunilor de importanță strategică**, beneficiarul trebuie să asigure, pe lângă activitățile minime de comunicare enumerate în secțiunile anterioare, și următoarele activități:

* + Organizarea unui eveniment/ o activitate de comunicare la finalizarea proiectului/ inaugurarea investiției, la care să fie invitate să participe Comisia Europeană, Reprezentanța Comisiei Europene în România, Biroul Parlamentului European în România, AM PR SV Oltenia și MIPE;
  + Realizarea unei baze de date cu fotografii și/sau clipuri, pe toată perioada de implementare a proiectului, pentru ilustrarea progresului înregistrat, care vor fi furnizate, la cerere și AM PR SV Oltenia;
  + Promovarea proiectului prin campanii derulate prin social media. Postările pot avea la bază pozele sau clipurile realizate pentru ilustrarea progresului din cadrul proiectului;
  + O promovare susținută în media prin conferințe de presă, comunicate de presă etc.;
  + Realizarea unui clip/prezentare la finalizarea contractului, care să promoveze evoluția proiectului în timp și să arate impactul operațiunii strategice și a sprijinului financiar european.

**De asemenea, beneficiarii trebuie să elaboreze și să transmită Autorității de Management, după contractare, un Plan de acțiuni de comunicare în care să fie detaliate toate activitățile propuse.**

**În cazul instrumentelor financiare (capitaluri proprii, garanții și împrumuturi), beneficiarul se asigură, prin intermediul condițiilor contractuale, că destinatarii finali respectă cerințele prevăzute in acest Manualul de Identitate Vizuală.**

**Informații importante**

* Toate materialele de informare și publicitate vor urmări promovarea programului și a proiectului, nu a brand-ului beneficiarului sau/și al reprezentanților legali ai acestuia.
* Beneficiarii vor transmite pentru avizare designul/conținutul materialelor de informare și publicitate elaborate în vederea realizării activităților de informare și publicitate, asumate prin contractul de finanțare, **cu cel puțin 10 zile lucrătoare** înainte de lansarea și utilizarea acestora.
* Autoritatea de Management va monitoriza respectarea regulilor de identitate vizuală și activităților de comunicare. Conform prevederilor Regulamentului Comisiei Europene nr. 1060/2021, în cazul în care beneficiarul nu își respectă obligațiile ce îi revin conform contractului de finanțare referitoare la Comunicare și vizibilitate și în cazul în care nu se iau măsuri de remediere, Autoritatea de Management aplică măsuri, cu luarea în considerare a principiului proporționalității, putând anula până la 3% din sprijinul din partea fondurilor pentru operațiunea în cauză.
* Beneficiarii au obligația de a pune la dispoziția Autorității de Management, la cererea acesteia, date și informații despre proiecte și stadiul lor de implementare, inclusiv fotografii (stadiul înainte de derulare, în timpul, la finalizarea proiectului), în vederea asigurării transparenței utilizării fondurilor.
* De asemenea, beneficiarii au obligația de a pune la dispoziția instituțiilor, organelor, oficiilor sau agențiilor Uniunii, la cererea cestora, materialele de comunicare și vizibilitate realizate și acordă Uniunii Europene și Autorității de Management o licență fără redevențe, neexclusivă și irevocabilă pentru utilizarea acestor materiale și a oricăror drepturi preexistente aferente acestora, în conformitate cu anexa IX din Regulamentul 2021/1060.

Intervențiile ulterioare de modificare sau de completare a măsurilor de informare și vizibilitate, din partea Ministerului Investițiilor și Proiectelor Europene sau a Autorității de Management pentru Programul Regional Sud-Vest Oltenia, vor fi aduse la cunoștința beneficiarilor prin postarea noilor informații pe pagina web a Programului, în cadrul secțiunii Identitate vizuală: <https://pr2021-2027.adroltenia.ro/>. Drept urmare, beneficiarii au obligația de a verifica și consulta periodic pagina web a Programului.

(25) Incepand cu data semnarii contractului, alin. 44 al art. 7 din Conditiile generale care prevede ca : “Beneficiarul are obligaţia să prevadă în contractele de achiziţie aferente clauze privind obligaţia contractorilor de a transmite AM PR SV Oltenia, lunar, în termen de 15 zile de la finalizarea lunii, pe toată durata de execuţie a contractelor de achiziţie de lucrări, prin sistemul informatic MySMIS2021, informaţii care permit generarea de către sistemul informatic MySMIS2021/SMIS2021+ de rapoarte privind stadiul fizic şi valoric realizat, comparativ cu cel programat, "Curba S" a evoluţiei financiare şi progresul fizic, în corelare cu graficele fizice şi valorice de execuţie a lucrărilor actualizate”, nu isi produce efectele juridice, raportat la prevederile art. I, alin. 21 din OUG 113/2023, care abroga art. 18, alin. 2 din OUG nr. 23/2023.

**Articolul 4 Completarea Art.8 Drepturile si obligatiile AM din Condiţii generale aferente Contractului de finantare cu:**

AM are următoarele drepturi şi obligaţii în implementarea prezentului Contract de finanţare:

1. In vederea executarii contractului de finantare AM are dreptul de a emite instructiuni obligatorii pentru beneficiari in conformitate cu prevederile OUG 23/2023 Art.34 alin.1.
2. AM are obligaţia de a verifica şi aviza toate materialele de informare şi publicitate transmise spre avizare de către Beneficiar în vederea implementării măsurilor de informare şi publicitate asumate de Beneficiar prin Contractul de finanţare, în termen de maximum 10 (zece) zile lucrătoare de la primirea acestora.
3. AM are obligaţia de a verifica realitatea, legalitatea şi conformitatea tuturor documentelor ce însoţesc cererea de rambursare/plată, în vederea soluţionării acesteia, precum şi raportul de progres, transmise de către Beneficiar.
4. AM are obligaţia de a suspenda Contractul de finanţare sau a–l rezilia, ori de câte ori devin incidente clauzele contractuale corespunzătoare. AM are dreptul de a decide rezilierea prezentului contract, fără îndeplinirea altor formalităţi, în cazul neîndeplinirii de către Beneficiar a obligaţiilor prezentului contract.
5. AM are obligaţia de a respecta termenele de verificare a propunerilor de acte adiţionale în conformitate cu prevederile prezentului Contract de finanţare.
6. AM  are obligaţia de a actualiza permanent în SMIS modificările intervenite asupra Contractului de finanţare, inclusiv modificările acestuia intervenite prin notificare.
7. Dacă este cazul, pentru proiectele generatoare de venituri nete, AM are obligaţia monitorizării anuale a veniturilor nete generate de proiect si de a deduce/recupera din finanţarea nerambursabilă acordată, valoarea veniturilor nete neestimate sau cele care depăsesc estimarea prevăzută de Beneficiar în conformitate cu prevederile din tabelul de la art 3, alin. (1) din Condiţii generale. In acest sens beneficiarul are obligatia informarii anuale, pe perioadele mentionate la art. 6., asupra veniturilor nete generate de proiect.
8. AM are obligaţia de a sprijini Beneficiarul, prin furnizarea informaţiilor sau clarificărilor pe care acesta le consideră necesare pentru implementarea Proiectului
9. În cazul neîndeplinirii unui indicator de etapă, autoritatea de management, sprijină beneficiarul pentru identificarea şi stabilirea de posibile măsuri de remediere şi urmăreşte atingerea indicatorilor de etapă prin activităţile curente de monitorizare, respectiv prin acţiuni şi măsuri consolidate de monitorizare, în funcţie de riscurile identificate.
10. În termen de maximum 10 zile lucrătoare de la primirea notificării de la Beneficiar, AM poate dezangaja, prin notificare unilaterală, fondurile rămase neutilizate ca urmarea a finalizării implementării contractului/ contractelor de achiziţie din cadrul prezentului Proiect.
11. AM are dreptul de a face reduceri din finanţarea nerambursabilă în situaţia în care constată neîndeplinirea/îndeplinirea parţială a obiectivelor, susţinute prin atingerea indicatorilor asociati proiectului, cu respectarea principiului proporţionalităţii.
12. AM poate aplica in functie de analiza obiectiva si riscurile identificate, in conditiile prevazute in contractul de finantare urmatoarele masuri specifice: ( altele decat cele prevazute in  conditii generale.
13. In cazul neideplinirii indicatorilor de etapa, in functie de riscurile identificate, AM adopta si implementeaza urmatoarele masuri de monitorizare consolidata:

-solicitarea unei justificari privind nerespectarea termenelor

-intalniri tehnice

-intalniri la fata locului

-in cazul in care in urma acestor masuri luate, beneficiarii nu isi indeplinesc obligatiile ca urmare a unui management defectuos, AM are dreptul de a aplica penalitati de intarziere pentru indicatorii ce vizeaza stadiul financiar. Intreruperea termenului de plata pentru cererile de plata/cererile de prefinantare/cererile de rambursare pana la indeplinirea indicatorului de etapa, cu conditia ca indeplinirea indicatorului sa survina in perioada prevazuta la art.74 alin(1) lit.b din Regulamentul (UE) 2021/1.060, cu modificarile si completarile ulterioare/respingerea, in tot sau in parte, a cererii de plata/cererii de prefinantare/cererii de prefinantare/cererii de rambursare, in conditiile art.25 alin(5) din OUG 133/2021, daca nu au fost transmise dovezile privind indeplinirea indicatorului de etapa in termenul specificat la art.74 alin(1) lit.b din Regulamentul (UE) 2021/1.060, cu modificarile si completarile ulterioare/suspendarea implementarii proiectului, pana la incetarea cauzelor obiective care afecteaza derularea activitatilor si atingerea indicatorilor de etapa/rezilierea contractului de finantare.

**Articolul 5 Completarea Condiţiilor generale cu implementarea în parteneriat a proiectelor (dacă este cazul)**

1. Toţi partenerii sunt ţinuţi să respecte întocmai şi în integralitate prevederile prezentului Contract de finanţare. [Denumirea liderului parteneriatului], ca lider al parteneriatului, răspunde în faţa AM de îndeplinirea prevederilor prezentului Contract de către partenerii săi.
2. Membrii parteneriatului sunt responsabili cu implementarea prezentului Contract de finanţare în conformitate cu prevederile contractuale si cu cele asumate în cadrul Anexei 1 (unu) - Cererea de finanţare.
3. Liderul parteneriatului este responsabil cu transmiterea cererilor de rambursare/plată/ rapoartelor de progres /altor documente si informaţii solicitate către AM conform prevederilor prezentului Contract de finanţare.
4. Cheltuielile sunt considerate eligibile dacă sunt efectuate de către liderul parteneriatului sau partener/i.
5. Partenerii sunt obligaţi să furnizeze orice informaţii de natură tehnică sau financiară legate de proiect, solicitate de către Autoritatea de Management, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor.
6. Partenerii sunt obligaţi să furnizeze liderului de proiect orice informaţii sau documente privind implementarea proiectului, în scopul elaborării rapoartelor de progres.
7. În cazul unui prejudiciu, partenerul din vina căruia a fost cauzat prejudiciul răspunde solidar cu liderul de proiect.
8. Partenerii sunt responsabili pentru neregulile identificate în cadrul proiectului aferente cheltuielilor proprii conform notificărilor și titlurilor de creanță emise pe numele lor de către Autoritatea de management.
9. Pentru neregulile identificate în cadrul proiectelor implementate în parteneriat, notificările și titlurile de creanță se emit pe numele liderului de parteneriat/partenerului care a/au efectuat cheltuielile afectate de nereguli.
10. Schimbarea componenței parteneriatului este permisă numai dacă sunt îndeplinite următoarele condiții cumulative:

* este confirmată printr-un act adițional, încheiat în condițiile prezentului contract de finanțare;
* schimbarea respectivă este determinată de retragerea unuia sau a mai multor parteneri;
* noii parteneri/ noul partener respectă toate condițiile de eligibilitate, se angajează să preia toate drepturile

şi obligațiile ce reveneau, prin Acordul de parteneriat, partenerului retras, inclusiv obligația de a asigura, din resurse proprii, întregul cuantum al cofinanțării eligibile şi neeligibile pentru Proiect. În acest caz, Beneficiarul este obligat să transmită, împreună cu cererea de modificare a Contractului de finanțare, şi documentele din care să reiasă acest angajament, precum şi asigurarea fondurilor necesare.

**Articolul 6 Completarea Condiţiilor Generale privind implementarea proiectelor generatoare de venituri nete**

Pentru proiectele care pe parcursul implementarii pot genera venituri acestea vor fi monitorizate anual asa cum se va preciza prin instructiuni obligatorii.

**Articolul 7 Completarea Condiţiilor generale cu dreptul de proprietate/utilizare a rezultatelor si echipamentelor**

Orice rezultate sau drepturi legate de acestea, inclusiv drepturi de autor şi/sau orice alte drepturi de proprietate intelectuală şi/sau industrială, obţinute în executarea sau ca urmare a executării acestui Contract de finanţare, cu excepţia cazurilor în care astfel de drepturi sunt preexistente acestuia, vor fi proprietatea Beneficiarului.

Sau

(pentru proiectele implementate în parteneriat) Orice rezultate sau drepturi legate de acestea, inclusiv drepturi de autor şi/sau orice alte drepturi de proprietate intelectuală şi/sau industrială, obţinute în executarea sau ca urmare a executării acestui Contract, cu excepţia cazurilor în care astfel de drepturi sunt preexistente Contractului, vor fi proprietatea liderului de Proiect sau a partenerului/ partenerilor acestuia, conform celor prevăzute în Acordul de parteneriat inclus în Anexa 1 (unu) - Cererea de finanţare.

Beneficiarul este de acord ca AM să folosească gratuit și după cum consideră necesar și, în special, să stocheze, să modifice, să traducă, să afișeze, să reproducă prin orice procedură tehnică, să publice sau să comunice pe orice suport toate documentele care derivă din proiect indiferent de forma lor (cu exceptia Cererii de finanţare, Planul de monitorizare a proiectului, Graficul cererilor de prefinanțare/plată/rambursare), fără ca prin aceasta să încalce drepturile de proprietate industrială și intelectuală existente(PT, SF, etc.).

**Articolul 8 Acordarea ajutorului de stat/minimis**

1. **In cazul neacordarii ajutorului de stat/minimis**

Conform art. 107 alin. (1) din Tratatul privind funcționarea Uniunii Europene (TFUE) sunt incompatibile cu piața internă ajutoarele acordate de state sau prin intermediul resurselor de stat, sub orice formă, care denaturează sau amenință să denatureze concurența prin favorizarea anumitor întreprinderi sau a producerii anumitor bunuri, în măsura în care acestea afectează schimburile comerciale dintre statele membre.

Astfel, ajutorul de stat reprezintă orice măsură de sprijin care îndeplineşte cumulativ următoarele condiții:

* să fie acordată de către stat sau de către unitățile administrative teritoriale, din resurse de stat sau resurse ale unităților admnistrativ-teritoriale, ori de alte organisme care administrează surse ale statului sau ale colectivităților locale indiferent de formă;
* să fie selectivă;
* să asigure un avantaj agentului economic;
* să distorsioneze ori să amenințe să distorsioneze concurența sau să afecteze comerțul dintre statele membre ale Uniunii Europene.

Ţinând seama de specificul activităţilor care urmează a fi finanţate în cadrul prezentului apel de proiecte aferent *......................................................................,* pentru care solicitanţii de finanţare nu acţionează ca agenţi economici, ci acţionează în baza prerogativelor de putere publică, nu sunt îndeplinite condiţiile cumulative de mai sus, respectiv prin aceste investiţii nu se asigură un avantaj economic pentru solicitantul de finanţare și nu există premise pentru a aprecia că va fi distorsionată/ameninţată a fi distorisionată concurenţa sau comerțul dintre statele membre ale Uniunii Europene.

1. **In cazul acordarii ajutorului de stat/minimis**

În cadrul acestui apel de proiecte, se acordă ajutor de stat si ajutor de minimis :

(1)

a. ajutorul de stat regional pentru proiecte de cercetare si dezvoltare, cu respectarea Cap.I si a dispozitilor prevederilor Art. 25 din Regulamentul (UE) nr. 651/2014 de declarare a anumitor categorii de ajutoare compatibile cu piata interna in aplicarea Art. 107 si 108 din Tratat, cu modificarile si completrile ulterioare, denumit in continuare ajutor de stat regional;

b. ajutorul de minimis, cu respectarea prevederilor Regulamentului (UE) nr. 2023/2831 privind aplicarea articolelor 107 şi 108 din Tratatul privind funcţionarea Uniunii Europene ajutoarelor de minimis.

(2) Acordarea ajutorului de stat si ajutorului de minimis in cadrul acestei scheme se realizeaza in limita bugetului disponibil si se acorda numai in conditiile si criterile prevazute in Anexa 5 – Reguli aplicabile ajutorului de stat/de minimis acordat aferenta Contractului de finantare.

(3) Data acordării ajutorului este data la care intră în vigoare contractul de finanțare, indiferent de momentul efectuării plăților/ rambursărilor efective în cadrul proiectului.

**Articolul 9 Modificarea Art.10 „Modificari si completari” alin(6) si (7) astfel:**

1. Modificarea duratei de implementare, temeinic justificată, se realizează prin act adiţional, fără ca perioada de implementare să depăşească 31 decembrie 2025.
2. Suspendarea implementării proiectului, pentru motive întemeiate, se realizează prin act adiţional. Pe perioada suspendării, Beneficiarul poate depune la AM PR SV Oltenia responsabilă/ responsabil solicitări de modificări contractuale şi cereri de prefinanţare/plată/rambursare, precum şi cereri de rambursare aferente cererilor de prefinanţare/plată care cuprind cheltuieli angajate şi plătite de Beneficiar anterior începerii perioadei de suspendare, precum şi cheltuieli angajate anterior începerii perioadei de suspendare şi care sunt plătite în perioada de suspendare. Cheltuielile efectuate de Beneficiar/Liderul de parteneriat şi parteneri pe parcursul perioadei de suspendare a proiectului, aferente perioadei de suspendare, nu vor fi acoperite din finanţarea acordată proiectului.

Perioadele cumulate de suspendare nu pot depăşi 6 luni, cu asigurarea condiţiilor necesare ca finalizarea implementării proiectului să nu depăşească data de 31 decembrie 2025.

**Articolul 10 Completarea Art.11 „Conflictul de interese si incompabilitati” aferente Condiţiilor generale privind conflictul de interese cu:**

1. Părţile se obligă să întreprindă toate diligenţele necesare pentru a evita orice conflict de interese şi să se informeze reciproc, în termen de maximum 5 (cinci) zile calendaristice de la luarea la cunoştinţă, în legătură cu orice situaţie care dă naştere sau este posibil să dea naştere unui astfel de conflict. Orice conflict de interese care apare în decursul executării Contractului trebuie notificat fără întârziere către AM. AM îşi rezervă dreptul de a verifica aceste situaţii şi de a lua măsurile necesare, dacă este cazul.
2. La solicitarea, pentru prima dată, într-o cerere de rambursare/plată, a cheltuielilor aferente unui contract de achiziţie, Beneficiarul va depune o declaraţie pe proprie răspundere a reprezentantului legal al Beneficiarului din care să rezulte că nu se află într-o situaţie de conflict de interese.

**Articolul 11 Modificarea Art.12 „Nereguli” alin.(4) din Condițiile generale astfel:**

(4) In situaţia prevăzută la alin. (3), la solicitarea Beneficiarului, se poate aplica drept măsură subsecventă şi suspendarea aplicării prevederilor contractului de finanţare în vederea prelungirii perioadei de implementare, fără ca aceasta să depăşească data de 31 decembrie 2025.

**Articolul 12 Completarea Art.15 „Încetarea contractului de finanțare și recuperarea sumelor plătite necuvenit ca urmare a unor nereguli” din Condițiile generale cu:**

1. Orice modificare a componenței parteneriatului cu încălcarea prevederilor condițiilor de eligibilitate prevăzute în Ghidul solicitantului va atrage rezilierea Contractului de finanțare de către AM PR SV Oltenia , fără punere în întârziere sau vreo altă formalitate în acest sens, cu obligația Beneficiarului de a returna finanțarea acordată, la care se adaugă dobânzile și penalitățile.
2. Dacă până la finalizarea perioadei de durabilitate, intervin modificări de natură să afecteze obiectivul proiectului sau modificări care afectează condițiile de eligibilitate ale Beneficiarului prevăzute în Ghidul solicitantului și/sau cerințele obligatorii impuse prin contractul de finanțare, prevăzute pentru obținerea finanțării, proiectul poate fi declarat neeligibil, caz în care finanțarea nerambursabilă se va sista, iar sumele acordate până în acel moment se vor recupera în conformitate cu legislația națională și europeană în vigoare, precum şi cu prevederile prezentului contract.
3. Beneficiarul are obligația de a informa AM PR SV Oltenia în termen de 5 (cinci) zile lucrătoare de la data apariției oricărei situații care determină sau poate determina neeligibilitatea proiectului, AM PR SV Oltenia putând să decidă asupra suspendării sau rezilierii Contractului de finanţare.
4. În situația în care Proiectul a fost declarat neeligibil, AM PR SV Oltenia va dispune rezilierea Contractului de finanțare şi recuperarea sumelor acordate până la acel moment, în condițiile prevăzute de Contract.
5. Contractul de finanțare va fi reziliat şi finanțarea nerambursabilă acordată va fi recuperată şi în cazul în care obiectele/bunurile, fie ele mobile sau imobile, finanţate în cadrul Contractului nu sunt folosite conform scopului destinat, sau în cazul în care acestea sunt vândute sau înstrăinate, sub orice formă, oricând până la finalizarea perioadei de durabilitate stabilită.
6. Beneficiarul este de drept în întârziere prin simplul fapt al încălcării prevederilor Contractului de finanțare.
7. În cazul sesizării unei suspiciuni de neregulă/fraudă în perioada de valabilitate a contractului AM va emite, în scris, formularul de alertă de nereguli/fraudă.
8. In temeiul art.4 alin(1) si art.9 alin(4) din OUG nr.122/2020, AM deleaga OI SIFE atributii privind activitatea de constatatre si sanctionare a neregulilor aparute in obtinerea si utilizarea fondurilor.

Pe perioada efectuării verificărilor de către structura de control din cadrul MF-OISIFE, în cazul în care nu pot fi aplicate măsuri tranzitorii în conformitate cu prevederile legale în vigoare, AM suspendă procesarea cererilor de rambursare și returnează cererile de plata până la finalizarea verificărilor în cauză.

(9) AM va procesa cererile de rambursare/plată cu respectarea prevederilor legale în vigoare sau a oricăror acte normative de modificare, completare sau înlocuire a acesteia.

În cazul suspendării, AM notifică Beneficiarul cu privire la decizia luată, la perioada şi motivele suspendării.

(10) AM are dreptul de a exclude de la rambursare/plată orice cheltuială neeligibilă.

(11) În situaţia în care, la plata cererii finale de rambursare, debitul nu a fost stins, AM va notifica Beneficiarul cu privire la suma datorată rămasă de restituit de către beneficiar.

(12) În termen de 5 (cinci) zile de la data primirii de către Beneficiar a notificării menţionate la aliniatul precedent al prezentului articol, acesta este obligat să restituie suma datorată, precum şi, dacă este cazul, comisioanele de transfer bancar, plătite de AM, aferente sumelor respective, în contul indicat în notificare.

(13) Comisioanele bancare ocazionate de rambursarea sumelor datorate AM cad în sarcina exclusivă a

Beneficiarului.

**Articolul 13 Cazul fortuit**

(1) Cazul fortuit nu este exonerator de răspundere contractuală.

**Articolul 14 Dezangajarea fondurilor în cadrul prezentului contract**

1. În scopul utilizării eficiente a fondurilor publice, AM poate dezangaja fondurile rămase neutilizate în urma finalizării implementării contractelor de achiziţie aferente prezentului Contract de finanţare.
2. În scopul utilizării eficiente a fondurilor publice, AM PR SVO va dezangaja din cadrul bugetului proiectului sumele corespondente marjei de buget (subcapitolul 7.1. din devizul general) ramase neutilizate dupa evaluarea de catre AM PR SVO a conformitatii proiectului tehnic.
3. În scopul utilizării eficiente a fondurilor publice, AM PR SVO va dezangaja din cadrul bugetului proiectului sumele corespondente rezervei de implementare ( subcapitolul 7.2. din devizul general) ramase neutilizate la expirarea duratei de executie din contractul de lucrari stabilita la momentul semnarii acestuia.
4. In cazul in care AM PR SVO constata ca este indeplinita una din conditiile de la alin.(2) sau alin.(3) va informa beneficiarul prin notificare, in termen de 10 zile lucratoare
5. In termen de 10 zile lucratoare de la primirea notificarii, Beneficiarul are obligatia sa solicite act aditional de modificare a bugetului proiectului. Actul aditional va intra in vigoare la data aprobarii de catre AM PRSVO.
6. In cazul in care Beneficiarul nu initiaza act aditional, in termenul prevazut la alin.(5), AM PR SV Oltenia va proceda la rezilierea contractului de finantare.

**Articolul 15 Transparenţa**

(1) Contractul de finanţare, cu modificările si completările ulterioare, inclusiv anexele acestuia, constituie informaţii de interes public în condiţiile prevederilor Legii nr. 544/2001 privind liberul acces la informaţiile de interes public, cu modificările si completările ulterioare, cu respectarea exceptiilor prevăzute în cadrul prezentului Contract, precum si în cadrul legislaţiei în vigoare.

(2) Beneficiarul este de acord ca următoarele elemente, așa cum rezultă acestea din contractul de finanțare și anexele acestuia, inclusiv, dacă este cazul, din notificările și actele adiționale prin care se aduc modificări contractului de finanțare sau anexelor sale, nu pot avea caracter confidențial:

(a) denumirea proiectului, denumirea completă a beneficiarului și, dacă aceștia există, a partenerilor , data de începere şi cea de finalizare ale proiectului, date de contact – minimum o adresă de email și număr de telefon – funcționale pentru echipa proiectului; locul de implementare a proiectului – localitate, județ, regiune și, dacă proiectul include activități care se adresează publicului, adresa exactă și datele de contact pentru spațiile dedicate acestor activități în cadrul proiectului

(b) valoarea totală a finanțării nerambursabile acordate și intensitatea sprijinului, exprimate atât ca sumă concretă, cât și ca procent din totalul cheltuielilor eligibile ale proiectului, precum și valoarea plăților efectuate, prioritate/obiectiv specific număr apel și cod SMIS;

* 1. (c) dimensiunea și caracteristicile grupului țintă și, după caz, ale beneficiarilor finali ai proiectului;
  2. (d) informații privind resursele umane din cadrul proiectului: denumirea postului, timpul de lucru;
  3. (e) rezultatele estimate și cele realizate ale proiectului, atât cele corespunzătoare obiectivelor, cât și cele corespunzătoare activităților, cu referire la indicatorii stabiliți;
  4. (f) denumirea furnizorilor de produse, prestatorilor de servicii și executanților de lucrări contractați în cadrul proiectului, precum și obiectul contractului, valoarea acestuia și plățile efectuate;
  5. (g) elemente de sustenabilitate a rezultatelor proiectului, respectiv de durabilitate a investițiilor în infrastructură sau producție – informații conform contractului de finanțare, respectiv conform condițiilor prevăzute în art. 65 din Regulamentul (UE) 2021/1060.

(3) Următoarele elemente, așa cum rezultă acestea din contractul de finanțare și anexele acestuia, inclusiv, dacă este cazul, din notificările și actele adiționale prin care se aduc modificări contractului de finanțare sau anexelor sale au caracter confidențial și nu constituie informații de interes public, AM PR Sud Vest neavând dreptul de a le dezvălui/pune la dispoziția terților:

* + 1. Cererea de finanţare
    2. Planul de monitorizare a proiectului
    3. Graficul cererilor de prefinanțare/plată/rambursare

(4) Întrucât documentele prevăzute la alin. (3) pot conține informaţii a căror publicare ar putea aduce atingere principiului concurenţei loiale, respectiv proprietăţii intelectuale ori altor dispoziţii legale aplicabile, acestea vor putea fi puse la dispoziția terților doar de către Beneficiar, dacă, prin punerea la dispoziție a acestor documente nu sunt încălcate dispozițiile legale.

**Articolul 16 Publicarea datelor**

1. Următoarele informații, așa cum rezultă acestea din contractul de finanțare și anexele acestuia,

inclusiv, dacă e cazul, din actele adiționale prin care se aduc modificări contractului de finanțare sau anexelor sale, vor fi publicate pe site-ul AM, în condițiile prevederilor art. 49, alin. (3) și (4) din Regulamentul (UE) 2021/1060:

1. (a) în cazul persoanelor juridice, denumirea beneficiarului și, în cazul unei achiziții, denumirea contractantului, numai în măsura respectării prevederilor art. 57 din Legea nr. 98/2016 privind achiziţiile publice în cazul în care beneficiarul este o persoană fizică, prenumele și numele;
2. (b) denumirea proiectului;
3. (c) scopul proiectului și realizările preconizate sau efective ale acestuia;
4. (d) data de începere a proiectului;
5. (e) data preconizată sau efectivă de încheiere a proiectului;
6. (f) valoarea totală a proiectului;
7. (g) fondul din care se finanțează proiectul;
8. (h) obiectivul specific vizat;
9. (i) rata de cofinanțare a Uniunii Europene;
10. (j) indicatorul de localizare sau datele de localizare pentru proiectul și țara în cauză;

*pentru proiectele mobile sau proiectele care acoperă mai multe locuri:*

* 1. (k) localizarea beneficiarului, atunci când acesta este o persoană juridică, sau nivelul de regiune NUTS 2, atunci când beneficiarul este o persoană fizică.

1. Beneficiarul are obligaţia publicării, pe site-ul propriu, a informaţiilor referitoare la denumirea

contractorilor implicaţi în implementarea prezentului Contract de finanţare, la obiectul si la valorile respectivelor contracte de achiziţie, numai în măsura respectării prevederilor art. 57 din Legea nr. 98/2016 privind achiziţiile publice.

1. Beneficiarul se obligă ca, în termen de 30 de zile de la finalizarea implementării Proiectului, să publice pe site-ul propriu rezultatele obţinute prin prezentul Contract si să notifice în acest sens autoritatea de management responsabilă.
2. Beneficiarul se obligă ca, pe întreaga perioadă de sustenabilitate/ durabilitate a Proiectului, să asigure

vizibilitatea rezultatelor conform alin. (3) al prezentului articol.

1. Semnarea contractului de finantare reprezinta acceptul Beneficiarului pentru a figura in lista publica a beneficiarilor PR SV Oltenia 2021-2027.

**Articolul 17 Confidenţialitate**

1. Părţile convin să păstreze în strictă confidenţialitate informaţiile contractuale si sunt de acord să prevină orice utilizare sau divulgare neautorizată a acestora, cu excepţiile prevăzute în cadrul prezentului contract de finanţare. Părţile înteleg să utilizeze informaţiile contractuale doar în scopul de a-si îndeplini obligaţiile din prezentul contract de finanţare si respectiv în conformitate cu atribuţiile legale de organizare si funcţionare a AMPR
2. Fără a aduce atingere obligaţiilor prevăzute în prezentul Contract privind furnizarea informaţiilor si documentelor necesare desfăşurării activităţiilor de audit si control de către instituţiile/ departamentele abilitate, precum si pentru informarea si promovarea în scopuri publicitare a utilizării fondurilor FEDR, conform prevederilor regulamentelor europene aplicabile, părţile se angajează să depună toate diligenţele pentru păstrarea confidenţialităţii datelor cu caracter personal, în conformitate cu prevederile Directivei (UE) 2016/680 a Parlamentului European si a Consiliului din 27 aprilie 2016 privind protecţia persoanelor fizice referitor la prelucrarea datelor cu caracter personal de către autorităţile competente în scopul prevenirii, depistării, investigării sau urmăririi penale a infracţiunilor sau al executării pedepselor si libera circulaţie a acestor date si de abrogare a Deciziei-cadru 2008/977/JAI a Consiliului si în conformitate cu Regulamentul nr. 679/2016 privind protecţia persoanelor fizice în ceea ce priveste prelucrarea datelor cu caracter personal si privind libera circulaţie a acestor date si de aprogare a Directivei 95/46/CE (Regulamentul general privind protecţia datelor) De asemenea, părţile se angajează să depună toate diligenţele pentru păstrarea confidenţialităţii informaţiilor/documentelor a caror furnizare/dezvăluire ar putea aduce atingere normelor care reglementează concurenţa loială si proprietatea intelectuală.
3. Parţile vor fi exonerate de răspunderea pentru dezvăluirea informaţiilor prevăzute la alin. precedent dacă:
4. informaţia a fost dezvăluită după ce a fost obţinut acordul scris al celorlalte părţi contractante în acest sens, cu respectarea prevederilor legale incidente
5. partea contractantă a fost obligată în mod legal să dezvăluie informaţia.

**Articolul 18 Prelucrarea datelor cu caracter personal**

1. Colectarea, prelucrarea si stocarea/arhivarea datelor cu caracter personal se va realiza în conformitate cu prevederile Regulamentului (UE) nr. 679/2016, precum si cu respectarea legislaţiei naţionale în materie, în scopul implementării si monitorizării proiectului, realizării obiectivului contractului, îndeplinirii obiectivelor acestuia, precum si în scop statistic..
2. Datele cu caracter personal, asa cum sunt clasificate în Regulamentul (679)/2016, vor fi prelucrate în acord cu legislaţia aplicabilă procesului de evaluare, selecţie si contractare, precum si cea aferentă procesului de implementare, monitorizare, asigurare a durabilităţii investiţiei, în scopul si temeiul legal pentru care s-a încheiat prezentul contract de finanţare.
3. Părţile contractuale vor lua măsuri temeinice si organizatorice adecvate, potrivit propriilor atribuţii si competenţe instituţionale/organizaţionale, în vederea asigurării unui nivel corespunzător de securitate a datelor cu caracter personal în ceea ce priveşte procesul de prelucrare/reprelucrare/transfer către terţi şi/sau publicarea acestora.
4. Părţile contractuale vor asigura potrivit propriilor atribuţii şi competenţe

instituţionale/organizaţionale toate condiţiile tehnice şi organizatorice pentru păstrarea confidenţialităţii, integrităţii şi disponibilităţii datelor cu caracter personal.

1. Părţile contractuale se vor informa şi notifica reciproc cu privire la orice încălcare a securităţii prelucrării datelor cu caracter personal din prezentul contract de finanţare, în vederea adoptării de urgenţă a măsurilor tehnice şi organizatorice ce se impun şi în vederea notificării Autorităţii Naţionale de Supraveghere a Prelucrării Datelor cu Caracter Personal (ANSPDCP ), conform obligaţiilor ce decurg din Regulamentul (UE) 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).
2. Părţile contractante, prin reprezentanţii desemnaţi să prelucreze datele cu caracter personal din cadrul prezentului contract de finanţare şi/sau modificările la acesta, în îndeplinirea obiectivelor pentru care finanţarea a fost acordată în cadrul acestuia, vor realiza demersurile necesare pentru a întocmi evidenţele activităţilor de prelucrare a datelor cu caracter personal în conformitate cu art 30 din Regulamentul (UE) 679/2016, precum şi consimţământul persoanelor vizate de activităţile de prelucrare, punându-le la dispoziţia ANSPDCP la solicitarea acesteia.
3. Solicitantul, sau în cazul proiectelor implementate în parteneriat, fiecare membru al parteneriatului are/au obligaţia întocmirii evidenţelor asupra consimţământului persoanelor care fac parte din grupul ţintă al proiectului, pentru activităţile ce decurg din implementarea activităţilor proiectului, în conformitate cu acordul de parteneriat, acolo unde este cazul, în vederea îndeplinirii obiectivelor proiectului.

**Articolul 19 Completarea si modificarea Condiţiilor generale privind condiţiile specifice fiecărei priorităţi de investiţii**

1. În cadrul prezentului Contract, prevalează Condiţiile Specifice aplicabile Priorităţii de investiţii din cadrul PR 2021-2027 faţă de cele Generale, precum si faţă de cele specifice Programului Regional 2021-2027.
2. În cadrul prezentului Contract, Condiţiile Specifice aplicabile Priorităţii de investiţii din cadrul PR 2021-2027 se completează, acolo unde este cazul, cu condiţiile specifice Programului Regional 2021-2027 si respectiv cu Condiţiile Generale, din prezentul contract.